cyanic-selkie/wikianc huggingface dataset:
অনাথ
অনাথ (Orphan) হৈছে এনে শিশু যাৰ পিতৃ-মাতৃ মৃত, অজ্ঞাত, অথবা চিৰদিনৰ বাবে শিশুটিক ত্যাগ কৰিছে। সাধাৰণ ব্যৱহাৰত, কেৱল মৃত্যুৰ ফলত পিতৃ-মাতৃ দুয়োকে হেৰুওৱা শিশুক অনাথ বুলি কোৱা হয়। কিন্তু জন্তুৰ ক্ষেত্ৰত কেৱল মাতৃৰ অৱস্থাহে প্ৰাসংগিক হয়। অৰ্থাৎ যদি মাতৃ নাথাকে, পিতৃৰ অৱস্থা নিৰ্বিশেষে সন্তানক অনাথ আখ্যা দিয়া হয়।
বিভিন্ন গোটে অনাথ সকলক চিনাক্ত কৰিবলৈ বিভিন্ন সংজ্ঞা ব্যৱহাৰ কৰে। আমেৰিকা যুক্তৰাষ্ট্ৰত ব্যৱহৃত এটা আইনী সংজ্ঞামতে অনাথ হৈছে এজন নাবালক যাৰ পিতৃ-মাতৃ দুয়োজনৰ মৃত্যু হৈছে বা নিৰুদ্দেশ বা পৰিত্যক্ত হৈছে। সাধাৰণ ব্যৱহাৰত, এজন অনাথৰ যত্ন লোৱাৰ বাবে কোনো জীৱিত পিতৃ-মাতৃ নাথাকে। অৱশ্যে, ৰাষ্ট্ৰসংঘৰ শিশু পুঁজি (ইউনিচেফ), এইচ.আই.ভি. আৰু ইউনাইটেড নেসনচ এইডছ (ইউ.এন.এইডছ), আৰু অন্যান্য গোটে পিতৃ বা মাতৃ যিকোনো এজন হেৰুওৱা শিশুকো অনাথ বুলি আখ্য দিয়ে। এই পদ্ধতিত, যি শিশুৰ মাতৃৰ মৃত্যু হয় তেওঁক মাতৃ-অনাথ, আৰু যাৰ দেউতাকৰ মৃত্যু হৈছে তাক পিতৃ-অনাথ, আৰু যি শিশোৱে পিতৃ-মাতৃ দুয়োকে হেৰুৱাইছে তাক দ্বৈত-অনাথ বোলা হয়। কেৱল এজন অভিভাৱক হেৰুওৱা শিশুক বৰ্ণনা কৰিবলৈ অৰ্ধ-অনাথৰ পুৰণি ব্যৱহাৰৰ সৈতে উক্ত সঙ্গ্যাৰ বিপৰীততা দেখা যায়।
ইতিহাস
এইডছৰ দৰে যুদ্ধ আৰু মহামাৰীৰ দ্বাৰা বহুতো শিশু অনাথ হয়। দ্বিতীয় বিশ্বযুদ্ধৰ সময়ত, বিভিন্ন দেশত বৃহৎ সংখ্যক শিশু অনাথ হৈছিল, যাৰ ভিতৰত আছে ইউৰোপত প্ৰায় ১,000,000 – ১৩,000,000জন গণ মৃত্যু আৰু মানুহৰ প্ৰব্ৰজনৰ ফলত। জাদে (২০০৬) অনুমান কৰিছিল যে চেকস্লোভাকিয়াত ৯,০০০ অনাথ, নেডাৰলেণ্ডছত ৬০,০০০, পোলেণ্ডত ৩,০০,০০০, যুগোশ্লাভিয়াত ২,০০,০০০ আৰু লগতে ছোভিয়েট ইউনিয়ন, জাৰ্মানী, ইটালী আৰু অন্যান্য ঠাইত আন বহুতো অনাথ শিশু আছে।
জনসংখ্যা
উন্নত দেশবোৰত অনাথ শিশুৰ সংখ্যা তুলনামূলকভাৱে কম, কিয়নো কেঁচুৱাটো ডাঙৰ নোহোৱালৈকে পিতৃ-মাতৃ দুয়ো জীয়াই থাকে। যুদ্ধবিধ্বস্ত দেশবোৰত (যেনে আফগানিস্তান) অধিক অনাথ শিশু দেখা যায়।
হুমা কুৰেছি
হুমা ছালিম কুৰেছি (Huma Saleem Qureshi) (জন্ম ২৮ জুলাই ১৯৮৬) হৈছে এগৰাকী ভাৰতীয় অভিনেত্ৰী আৰু মডেল৷ হুমাই সাধাৰণতে হিন্দী ভাষাৰ কথাছবিত অভিনয় কৰে৷ এতিয়ালৈকে অভিনেত্ৰী হুমাই তিনিটাকৈ ফিল্মফেয়াৰ বঁটাৰ মনোনয়ন লাভ কৰিছে৷ দিল্লী বিশ্ববিদ্যালয়ৰ পৰা হুমাই ইতিহাস বিষয়ত মেজৰসহ স্নাতক ডিগ্ৰী লাভ কৰিছে৷ সমান্তৰালভাৱে হুমাই থিয়েটাৰ অভিনেত্ৰী আৰু মডেল হিচাপে কাম কৰি আছিল৷ বহুকেইটা থিয়েটাৰ প্ৰযোজনা গোষ্ঠীৰ সৈতে কাম কৰি হুমা মুম্বাইলৈ আহে আৰু হিন্দুস্তান লিভাৰছৰ লগত দুবছৰীয়া চুক্তি স্বাক্ষৰ কৰি টেলিভিছনৰ বিজ্ঞাপনৰ জগতত পদাৰ্পণ কৰে৷ ছেমছাং ম'বাইলৰ এটি বিজ্ঞাপনৰ সময়ত হুমা কুৰেছিৰ অভিনয়ৰ সমৰ্থতা দেখি হিন্দী কথাছবিৰ পৰিচিত পৰিচালক অনুৰাগ কাশ্যপে অভিনেত্ৰীগৰাকীক নিজৰ কোম্পানীৰ লগত তিনিখন ছবিৰ এক চুক্তিত স্বাক্ষৰ কৰোৱায়৷
প্ৰাৰম্ভিক জীৱন আৰু শিক্ষা
১৯৮৬ চনৰ ২৮ জুলাইত হুমা কুৰেছিয়ে জন্মলাভ কৰিছিল৷ জন্মস্থান আছিল ভাৰতৰ নতুন দিল্লীস্থ এটি মুছলমান পৰিয়াল৷ হুমাৰ পিতৃ ছালিম কুৰেছি আছিল দহখন ৰেষ্টুৰাঁৰ(Saleem's নামেৰে) স্বত্বাধিকাৰী৷ মাতৃ আমিনা কুৰেছি আছিল এগৰাকী কাশ্মিৰী মহিলা৷ তেখেত গৃহিণী৷  হুমা কুৰেছিৰ তিনিজন ভ্ৰাতৃ৷ তাৰে মাজত অভিনেতা ছাকিব ছালিমো আছে৷ কুৰেছিৰ শিশু হৈ থাকোঁতেই তেওঁলোকৰ পৰিয়ালটো দক্ষিণ দিল্লীত থকা কল্কাজীলৈ স্থানান্তৰিত হয়৷ দিল্লী বিশ্ববিদ্যালয়ৰ অধীনস্থ গাৰ্গী মহাবিদ্যালয়ৰ পৰা হুমাই ইতিহাস বিষয়ত স্নাতক ডিগ্ৰী লাভ কৰে৷  পৰৱৰ্তী সময়ত, হুমাই Act 1 নামৰ নাট্যগোষ্ঠী এটাত যোগদান কৰে আৰু কেইখনমান নাট্য-প্ৰযোজনাত অভিনয় কৰে৷ তেখেতৰ মেণ্টৰ আৰু অভিনয়-শিক্ষক আছিল এন. কে. শৰ্মা৷ হুমাই বহুকেইটা বেচৰকাৰী সংগঠনৰ লগত কাম কৰিছে আৰু তথ্যচিত্ৰ-পৰিচালকৰ লগত সহকাৰী হিচাপে কাম কৰিছে৷
ব্য়ক্তিগত জীৱন
ভাৰতীয় পৰিচালক আৰু লেখক মুদাচ্ছাৰ আজিজৰ লগত হুমা কুৰেছিৰ প্ৰেমজনিত সম্পৰ্ক আছে৷
তথ্যসূত্ৰ
শ্ৰেণী: অভিনেত্ৰী শ্ৰেণী: জীৱিত ব্যক্তি শ্ৰেণী: ভাৰতীয় অভিনেত্ৰী শ্ৰেণী: ভাৰতীয় নাৰী শ্ৰেণী: মডেল শ্ৰেণী: হিন্দী চলচ্চিত্ৰৰ অভিনেত্ৰী শ্ৰেণী: ফিল্মফেয়াৰ বঁটা বিজয়ী
ৰছী টনা খেল
ৰছী টনা (Tug of war) হৈছে এক খেল বিশেষ। য'ত দুই বিপৰীত পক্ষই সমুখা-সমুখিকৈ শক্তিৰ পৰীক্ষণত অৱতীৰ্ণ হয়। ইয়াত এডাল ৰছীৰ দুটা বিপৰীত মুৰত ধৰি নিজৰ পক্ষত ৰছীৰ সৰহ অংশ ৰখাৰ উদ্দেশ্যৰে দুটা দলৰ খেলুৱৈ সকলে পৰস্পৰক টানে।
উৎপত্তি
ৰছী টনা খেলৰ উৎপত্তি অনিশ্চিত, সেয়ে হ'লেও কম্বোডিয়া, প্ৰাচীন ইজিপ্ট, গ্ৰীচ, ভাৰত আৰু চীন দেশত এই খেলৰে অনুশীলন কৰা হৈছিল। তাং ৰাজবংশৰ এখন প্ৰাচীন পুথি "দ্যা নোটচ্ অফ ফেং" অনুসৰি ৰছী টনা খেলবিধ "হুক টনা" (牽 鉤) নামেৰে পৰিচিত আছিল। বসন্ত আৰু শৰত কালৰ সময়ত (পঞ্চম-অষ্টম শতাব্দী) 'চু' ৰাজ্যৰ সামৰিক বাহিনীৰ প্ৰশিক্ষণৰ বাবে এই খেলৰ ব্যৱহাৰ কৰিছিল। তাং ৰাজবংশৰ সময়ত সম্ৰাট হোৱানজঙে প্ৰায় ১৬৭ মিটাৰ দৈঘ্যৰ এক বিৰাট আকাৰৰ ৰছীৰ লগতে প্ৰতিটো ফৈদত প্ৰায় ৫০০জন খেলুৱৈৰ অংশগ্ৰহণেৰে এই খেলৰ প্ৰচাৰ কৰিছিল। অংশগ্ৰহণকাৰীক উৎসাহিত কৰিবলৈ আনকি দুয়োটা দলৰ বাবে পৃথকে পৃথকে একোটাকৈ ড্ৰাম বজোৱা দল ৰাখিছিল।
প্ৰাচীন গ্ৰীচত এই খেলবিধক হেলকুষ্টিণ্ডা (ἑλκυστίνδα), এফেলকুষ্টিণ্ডা (ἐφελκυστίνδα) আৰু ডিয়েলকুষ্টিণ্ডা (διελκυστίνδα), নামেৰে জনা গৈছিল যি ডিয়েলক' (διέλκω) শব্দৰ পৰা উদ্ভৱ হৈছে। ইয়াৰ অৰ্থ হৈছে "মই টানো", আৰু এই আটাইকেইটা শব্দৰ মূল হৈছে হেলক' (ἕλκω), নামৰ ক্ৰিয়াপদ যাৰ অৰ্থ "উঠাই লওঁ‌, টানো,। " হেলকুষ্টিণ্ডা আৰু এফেলকুষ্টিণ্ডা হৈছে ৰছী টনা খেলৰ পৌৰাণিক সাধাৰণ নাম। ইয়াৰে ডিয়েলকুষ্টিণ্ডাত ৰছী পৰিবৱৰ্তে প্ৰতিপক্ষৰ হাতত ধৰি টনা হৈছিল। প্ৰাচীন গ্ৰীচৰ শক্তি প্ৰদৰ্শনৰ অন্যান্য খেলৰ লগতে এই ৰছীটনা খেল বিধ অন্যতম আছিল। ই সৈনিক সকলক যুদ্ধ ক্ষেত্ৰৰ বাবে শক্তিশালী ৰূপত গঢ়ি তুলিবলৈ সহায় কৰিছিল।
আন্তঃৰ্জাতিক সংস্থা
ৰছী টনা খেলবিধ বিশ্বৰ প্ৰায় প্ৰতিখন দেশে খেলা এক খেল। কিন্তু একেবাৰে কম সংখ্যক দেশেহে এই খেল পৰিচালনাৰ বাবে একোটা জাতীয় সংস্থা গঠন কৰিছে। এই জাতীয় সংস্থাসমূহৰ বেছি ভাগেই আন্তঃৰ্জাতিক ক্ৰিয়া পৰিচালনা পৰিষদৰ সৈতে যুক্ত: টি.ডব্লিউ.আই.এফ, দ্যা টাগ অফ ৱাৰ ইণ্টাৰনেচনেল ফেডাৰেচন। ২০০৮ চন পৰ্যন্ত টি.ডব্লিউ.আই.এফ-ৰ সৈতে ৫৩খন দেশ সংযুক্ত হৈছে। সেইসমূহৰ ভিতৰত স্কটলেণ্ড, আয়াৰলেণ্ড, ইংলেণ্ড, ভাৰত, চুইজাৰলেণ্ড, বেলজিয়াম, ইটালী, দক্ষিণ আফ্ৰিকা আৰু আমেৰিকা যুক্তৰাষ্ট্ৰই প্ৰধান।
ক্ৰিয়া হিচাপে
বিভিন্ন দেশত ৰছী টনা খেলৰ ক্লাৱ আছে। পুৰুষ আৰু মহিলা উভয়েই ইয়াত অংশগ্ৰহণ কৰে। ১৯০০ চনৰ পৰা ১৯২০ চন পৰ্যন্ত এই খেলবিধ অলিম্পিক খেলৰ অংশ আছিল যদিও পিছত ইয়াক অপসাৰণ কৰা হয়। অৱশ্যে এই খেলবিধ বিশ্ব ক্ৰিয়াৰ অন্তৰ্ভুক্ত। টাগ অফ ৱাৰ ইণ্টাৰনেচনেল ফেডাৰেচন, চমুকৈ TWIFয়ে, জাতীয় দলৰ বাবে দ্বিবাৰ্ষিকভাবে, অভ্যন্তৰীণ আৰু বহিৰঙ্গন উভয় প্ৰতিযোগিতাৰ আয়োজন কৰাৰ লগতে ক্লাৱ দলৰ বাবেও একেই জাতীয় প্ৰতিযোগিতাৰ আয়োজন কৰে।
বিপদ শংকা
পৰা আৰু পিঠিৰ বিষৰ উপৰি এই খেলৰ দ্বাৰা ভয়াৱহ দুৰ্ঘটনা হোৱাৰ আশংকা থাকে। আনকি শৰীৰৰ বিভিন্ন অংশ যেনেঃ হাত, আঙুলি আদিৰ স্থায়ী ক্ষতি পৰ্যন্ত হ'ব পাৰে। বা হাত বা আঙুলি চিঙি যোৱাৰো সম্ভাৱনা থাকে। এই ঘটনা ঘটাৰ দুটা কাৰণ হ'ব পাৰে: হাতত ৰছী মেৰিয়াই টনা আৰু ৰছী চিঙিযোৱাৰ ফলত শৰীৰৰ ইলাষ্টিক পেশীত হ'ব পৰা ক্ষতি। ৰছী নিৰ্বাচন কৰাৰ ক্ষেত্ৰত যথেষ্ট সাৱধানতা অৱলম্বন কৰা প্ৰয়োজন। অসচেতন আয়োজক মণ্ডলিয়ে এই খেলত উৎপন্ন হোৱা শক্তিৰ প্ৰতি অজ্ঞাত হৈ যিকোনো সাধাৰণ ৰছীৰ ব্যৱহাৰ কৰিব পাৰে। সঠিক ৰছীৰ নিৰ্বাচনে সম্ভাব্য বিপদৰ শংকা কমাব পাৰে। বিশেষকৈ নাইলন ৰছীৰ দ্বাৰা হাত চিঙিযোৱাৰ সম্ভাৱনা বহুত বেছি।
তথ্যসংগ্ৰহ
শ্ৰেণী:পৰম্পৰাগত ক্ৰীড়া শ্ৰেণী:পেছাদাৰী ক্ৰীড়া
কোটক মহিন্দ্ৰা বেংক
কোটক মহিন্দ্ৰা বেংক লিমিটেড হৈছে মুম্বাইত মুখ্য কাৰ্যালয় থকা ভাৰতীয় বেংকিং আৰু বিত্তীয় সেৱা কোম্পানী। ই ব্যক্তিগত বিত্ত, বিনিয়োগ বেংকিং, জীৱন বীমা, আৰু সম্পদ ব্যৱস্থাপনাৰ ক্ষেত্ৰত কৰ্পৰেট আৰু খুচুৰা গ্ৰাহকৰ বাবে বেংকিং সামগ্ৰী আৰু বিত্তীয় সেৱা আগবঢ়ায়। এইচডিএফচি বেংক আৰু আইচিআইচিআই বেংকৰ পিছতে বজাৰ মূলধনৰ হিচাপত ই ভাৰতৰ তৃতীয় বৃহত্তম ব্যক্তিগত খণ্ডৰ বেংক। ২০২১ চনৰ ফেব্ৰুৱাৰী মাহলৈকে বেংকটোৰ মুঠ ১৬০০ টা শাখা আৰু ২৫১৯ টা এটিএম আছে।
ইতিহাস
১৯৯০ চনৰ আৰম্ভণিতে কোম্পানীটোৱে গাড়ীৰ বিত্তীয় সাহায্য আৰু বিনিয়োগ বেংকিং সেৱা আৰম্ভ কৰে, আৰু বহিঃৰাজ্যত নিজৰ কাৰ্য্যকলাপ সম্প্ৰসাৰণ কৰে। ১৯৯৬ চনত কোটক মহিন্দ্ৰা ফাইনেন্স আৰু ফৰ্ড ক্ৰেডিট ইণ্টাৰনেশ্যনেলৰ মাজত ৬০:৪০ৰ যৌথ উদ্যোগ হিচাপে গাড়ী ফাইনেন্সিং কোম্পানী, কোটক মহিন্দ্ৰা প্ৰাইমাছ প্ৰতিষ্ঠা কৰা হয়। একে বছৰতে কোটক মহিন্দ্ৰা ফাইনেন্সে নিজৰ বিনিয়োগ বেংকিং বিভাগটো হাইভ কৰি এটা নতুন কোম্পানী কোটাক মহিন্দ্ৰা কেপিটেলে গোল্ডমেন ছেচয় সৈতে অংশীদাৰিত্বৰে আৰম্ভ কৰে।
ভাৰতীয় ৰিজাৰ্ভ বেংকৰ গভৰ্ণৰসকলৰ তালিকা
ভাৰতীয় ৰিজাৰ্ভ বেংকৰ গভৰ্ণৰ হৈছে বিত্তীয় প্ৰতিষ্ঠানটোৰ মুখ্য কাৰ্য্যবাহী বিষয়া। ভাৰতীয় টকাৰ কাগজী মুদ্ৰাসমূহত তেখেতৰ হস্তাক্ষৰ থাকে। সাধাৰণতে গভৰ্ণৰৰ কাৰ্যকাল ৩ বছৰ। এই তালিকাত ভাৰতীয় ৰিজাৰ্ভ বেংকৰ প্ৰাক্তন আৰু বৰ্তমান কাৰ্যৰত গভৰ্ণৰসকলৰ তথ্য দিয়া হৈছে।
কোটক মহিন্দ্ৰা বেংক
ইতিহাস
১৯৯৮ চনত কোটক মহিন্দ্ৰা ফাইনেন্সে, কোটক মহিন্দ্ৰা এ এম চি নামেৰে মিউচুৱেল ফাণ্ডৰ শাখা আৰম্ভ কৰে। ২০০১ চনত কোটক মহিন্দ্ৰা ফাইনেন্স অল্ড মিউচুৱেলৰ মাজত ৭৪:২৬ যৌথ উদ্যোগ হিচাপে অ’এম কোটক মহিন্দ্ৰা লাইফ ইনশ্বুৰেন্স স্থাপন কৰা হয়।
ভাৰতীয় ৰিজাৰ্ভ বেংকৰ গভৰ্ণৰসকলৰ তালিকা
তথ্য সংগ্ৰহ
শ্ৰেণী:ভাৰত সম্পৰ্কীয় তালিকা * শ্ৰেণী:ভাৰতীয় ৰিজাৰ্ভ বেংক
কোটক মহিন্দ্ৰা বেংক
ইতিহাস
২০০৩ চনৰ ফেব্ৰুৱাৰী মাহত কোটক মহিন্দ্ৰা ফাইনেন্সে ভাৰতীয় ৰিজাৰ্ভ বেংকৰ পৰা বেংকিং কাৰ্য্য কৰিবলৈ অনুজ্ঞাপত্ৰ লাভ কৰে। ইয়াৰ লগে লগে ই ভাৰতৰ ভিতৰতে বেংকলৈ ৰূপান্তৰিত হোৱা প্ৰথমটো নন-বেংকিং ফাইনেন্স কোম্পানী হিচাপে পৰিগণিত হয়। তাৰ পিছত কোটক মহিন্দ্ৰা ফাইনেন্সৰ নাম সলনি কৰি কোটক মহিন্দ্ৰা বেংক ৰখা হয়। সেই সময়ত উদয় কোটকৰ কোম্পানীটোত ৫৬% অংশীদাৰিত্ব থকাৰ বিপৰীতে আনন্দ মহিন্দ্ৰাৰ ৫% অংশীদাৰিত্ব আছিল৷
সহযোগী কোম্পানীসমূহ
বেংকৰ প্ৰধান সহযোগী কোম্পানীসমূহৰ ভিতৰত আছে -
বনগুটি
বিস্তৃতি
বনগুটি এছিয়া, পলিনেছিয়া আৰু অষ্ট্ৰেলিয়াৰ থলুৱা ঘাঁহ৷ বহুতো ঠাইত এই ঘাঁহক আগ্ৰাসী উদ্ভিদ (invasive species) হিচাপে গণ্য কৰা হয়৷
বিৱৰণ
বনগুটি ঘন ঘনকৈ সমানভাৱে উৎপত্তি হৈ দলিছাৰ দৰে বিয়পি পৰা দেখা যায়৷ right|thumb|at Peradeniya Royal Botanical Garden
তথ্যউৎস
শ্ৰেণী:তৃণ
নন্দিতা স্বেতা
স্বেতা শেট্টী (Swetha Shetty; জন্ম: ৮ এপ্ৰিল ১৯৮৯) পেচাগতভাৱে নন্দিতা স্বেতা নামে পৰিচিত, ভাৰতীয় চলচ্চিত্ৰ অভিনেত্ৰী গৰাকী মূলতঃ তামিল আৰু তেলুগু চলচ্চিত্ৰত উপস্থিত হয়। 'নন্দ লাভচ্‌ নন্দিতা' নামৰ কান্নাডা চলচ্চিত্ৰৰ যোগেদি তেওঁ অভিনয়ৰ কৰ্মজীৱন আৰম্ভ কৰে। পিছত ২০১২ চনৰ ব্যংগাত্মক চলচ্চিত্ৰ 'আট্টাকাঠি'ৰ যোগেদি তেওঁ তামিল ভাষাত অভিনয়ৰ সূচনা কৰিছিল। তেওঁ ২০১৬ চনত ভৌতিক ব্যংগাত্মক ছবি 'এক্কাদিকি পোথাবু চিন্নাবাদা'ৰ জৰিয়তে তেলুগু চলচ্চিত্ৰত আত্মপ্ৰকাশ কৰিছিল।
কৰ্মজীৱন
২০০৮ চনত স্নাতক শেষ কৰাৰ পিছত স্বেতা উদয় সংগীত ভিজে হিচাবে তেওঁৰ কৰ্মজীৱন আৰম্ভ কৰিছিল। ২০০৮ৰ কান্নাডা চলচ্চিত্ৰ 'নন্দ লাভচ্‌ নান্দিতা'ৰ যোগেদি তেওঁ অভিনয় জীৱনৰ পাতনি মেলিছিল। চলচ্চিত্ৰখনত তেওঁৰ চৰিত্ৰটোৰ নাম আছিল নন্দিতা, যিয়ে পিছত সেই নামটোকে গ্ৰহণ কৰিছিল। ২০১২ চনত তেওঁ প্ৰথমে তামিল চলচ্চিত্ৰ পা. ৰঞ্জিত পৰিচালিত 'আট্টাকাতি'ত অভিনয় কৰিছিল। তেওঁক অভিনয় বাবে প্ৰশংসা কৰা হৈছিল। তেওঁ দুৰাই চেণ্টিলকুমাৰ পৰিচালিত 'এথিৰ নীচল'ত এগৰাকী ক্ৰীড়াবিদ হিচাপে অভিনয় কৰিবলৈ গৈছিল। তেওঁ বিজয় সেতুপতিৰ সৈতে চেন্নাইৰ ছোৱালী কুমুঠাৰ চৰিত্ৰত ব্যংগাত্মক চলচ্চিত্ৰ 'ইধাৰকুথানে আছৈপাট্টাই বালাকুমাৰ'ত উপস্থিত হয়।
২০১৪ চনত তেওঁৰ 'মুণ্ডাসুপাট্টি', 'নালানাম নান্ধিনিউম' আৰু 'আইন্ধাম থালৈমুৰাই চিধা বৈধিয়া চিগামণি' মুক্তি পাইছিল। ২০১৫ চনত, 'উপ্পু কাৰুবাদু' আৰু 'পুলি' মুক্তি পাইছিল। ২০১৬ চনত 'অঞ্জলা', 'এক্কাদিকী পোথাবু চিন্নাবাদা'  মুক্তি পাইছিল। তেলুগু চলচ্চিত্ৰৰ শ্ৰেষ্ঠ সহায়ক অভিনেত্ৰীৰ বাবে তেওঁ ফিল্মফেয়াৰ বঁটা লাভ কৰিছিল। ২০১৭ চনৰ ডিচেম্বৰত তেওঁৰ ছবি 'উলকুথু' মুক্তি পাইছিল। 'কালাকালাপ্পু ২'ত তেওঁ গেষ্ট এপিয়াৰেঞ্চ হিচাপে থাকে। ইয়াৰ পিছত মুক্তিপ্ৰাপ্ত চলচ্চিত্ৰবোৰ আছিল 'কাথিৰুপ্পোৰ পাট্টিয়াল' আৰু 'অসুৰবধম'। আৰু দুখন তেলুগু চলচ্চিত্ৰ আছিল 'শ্ৰীনিবাস কল্যাণাম' আৰু 'ব্লাফ মাষ্টৰ'।
ব্যক্তিগত জীৱন
তেওঁ কৰ্ণাটকৰ বাংগালুৰুৰ, য’ত তেওঁৰ পিতৃ এগৰাকী ব্যৱসায়ী আৰু তেওঁৰ মাতৃ গৃহিণী। তেওঁৰ দুজন সৰু ভাই আছে।
বঁটা আৰু মনোনয়ন
thumb|200x200px|শ্ৰেষ্ঠ অভিনেত্ৰীৰ বাবে দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা (চমুকৈ চিমা বঁটা) -ত অভিনেত্ৰী নন্দিতা স্বেতা
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:ফিল্মফেয়াৰ বঁটা বিজয়ী
চেণ্টাৰ ফৰ ৰিপ্ৰ’ডাক্টিভ ৰাইটছ্
চেণ্টাৰ ফৰ ৰিপ্ৰ’ডাক্টিভ ৰাইটছ্ চমুকৈ CRR (Center for Reproductive Rights) হৈছে গৰ্ভপাতৰ দৰে প্ৰজনন অধিকাৰক আগবঢ়াই নিবৰ বাবে এক বিশ্বব্যাপী আইনৰ পোষকতা কৰা সংস্থা। সংস্থাটোৰ উল্লেখিত লক্ষ্য হৈছে "প্ৰজনন স্বাধীনতাক মৌলিক মানৱ অধিকাৰ হিচাপে আগবঢ়াই নিবলৈ আইন ব্যৱহাৰ কৰা, যিটো সকলো চৰকাৰে সুৰক্ষিত, সন্মান আৰু পৰিপূৰণ কৰিবলৈ আইনগতভাৱে বাধ্য।" ১৯৯২ চনত জেনেট বেনশ্বুফে প্ৰতিষ্ঠা কৰা এই সংস্থাটোৰ প্ৰকৃত নাম আছিল চেণ্টাৰ ফৰ ৰিপ্ৰ’ডাক্টিভ ল এণ্ড পলিচী (Center for Reproductive Law and Policy)।
চি.আৰ.আৰ.ৰ মুখ্য কাৰ্যালয় নিউয়ৰ্ক চহৰত। সংস্থাটোৱে আমেৰিকা আৰু অন্যান্য দেশৰ বিভিন্ন মাধ্যমত প্ৰজনন অধিকাৰৰ ব্যৱহাৰৰ ওপৰত নিৰন্তৰ নিৰীক্ষণ কৰে।
চেৰিটি ৱাচ্চ নামৰ সংস্থাই চি.আৰ.আৰ.ক "B+" ৰেটিং দিছে।
ইতিহাস
২০১১ চনৰ জুলাই মাহত CRR-এ আমেৰিকাৰ নৰ্থ ডাকোটা প্ৰদেশে গৰ্ভপাত নিষিদ্ধ কৰা আইন এখনৰ বিৰুদ্ধে গোচৰ ৰজু কৰে। ২০১৩ চনৰ জুলাই মাহত ৰেড ৰিভাৰ ৱ’মেনছ্ ক্লিনিক নামৰ এটা প্ৰতিষ্ঠানৰ সৈতে লগলাগি CRR-এ গৰ্ভপাতৰ ওপৰত তথাকথিত "ভ্ৰুণৰ হৃদস্পন্দন", জেনেটিক আৰু লিংগ নিৰ্বাচনৰ নিষেধাজ্ঞা প্ৰণয়নৰ বিৰুদ্ধে গোচৰ তৰে। ২০১৩ চনৰ ছেপ্টেম্বৰ মাহত এগৰাকী ফেডাৰেল ন্যায়াধীশে গোচৰটোৰ জেনেটিক আৰু লিংগ নিৰ্বাচনৰ অংশসমূহ কোনো পক্ষপাতিত্ব নকৰাকৈ খাৰিজ কৰে।
২০১১ চনত CRR, আমেৰিকান চিভিল লিবাৰ্টিজ ইউনিয়ন (ACLU) আৰু প্লেনড্ পেৰেণ্টহুড একলগ হৈ ইতিমধ্যে গৃহীত হোৱা মহিলাসকলক গৰ্ভপাতৰ চাৰি ঘণ্টা পূৰ্বে আল্ট্ৰাছাউণ্ড ল’বলৈ বাধ্য কৰোৱা এখন আইনক প্ৰত্যাহ্বান জনায়। ইয়াৰ উপৰিও চিকিৎসকে আল্ট্ৰাছাউণ্ডৰ ছবিখন মহিলাগৰাকীৰ সন্মুখত ৰাখি বৰ্ণনা কৰিব লাগে। গোচৰীয়াসকলে ইয়াক "মতাদৰ্শগত বাৰ্তা" আৰু প্ৰথম সংশোধনীৰ উলংঘা বুলি অভিহিত কৰিছে। আৰু যিহেতু ৰোগীয়ে প্ৰকৃততে চিকিৎসকে বৰ্ণনা কৰা কথাবোৰ শুনিব নালাগে আৰু আনকি ব্লাইণ্ডাৰ আৰু হেডফোন পিন্ধিবলৈও বাছি ল'ব পাৰে, সেয়েহে গোচৰীয়াসকলে ইয়াক "প্ৰহসন" বুলি উল্লেখ কৰে।
জন্ম নিয়ন্ত্ৰণত নিষিদ্ধ প্ৰৱেশৰ বাবে ওবামা প্ৰশাসনৰ বিৰুদ্ধে গোচৰ তৰাৰ পিছত ২০১৩ চনৰ জুন মাহত আমেৰিকাৰ ন্যায় বিভাগে ওবামা প্ৰশাসনক সকলো ধৰণৰ জৰুৰীকালীন গৰ্ভনিৰোধক ব্যৱস্থা, বয়সৰ কোনো সীমা নথকাকৈ উপলব্ধ কৰাবলৈ নিৰ্দেশ দিয়ে।
২০১৫ চনৰ নৱেম্বৰ মাহত আমেৰিকাৰ উচ্চতম ন্যায়ালয়ে টেক্সাছত গৰ্ভপাতৰ বিৰোধীসকলে আইনত পৰিণত কৰা কঠোৰ নিষেধাজ্ঞাসমূহ পুনৰীক্ষণ কৰিবলৈ সন্মত হয়। এই আইনসমূহ বলবৎ হোৱাৰ লগে লগে ২.৭ কোটি জনসংখ্যাৰ টেক্সাছ প্ৰদেশত মাত্ৰ দহটা ক্লিনিকহে সেৱা আগবঢ়াব, য’ত আইন প্ৰণয়নৰ পূৰ্বে সেৱা আগবঢ়াই থকা ক্লিনিকৰ সংখ্যাতকৈ ৩৪ কম।
তথ্য উৎস
শ্ৰেণী:নাৰীবাদী সংগঠন শ্ৰেণী:মানৱ অধিকাৰ
পিয়ং ইয়াং
নাম
"পিয়ং ইয়াঙ"ৰ অৰ্থ কোৰীয় ভাষাত "সমতল ভূমি"। এই ঠাইৰ এক জনপ্ৰিয় ঐতিহাসিক নাম ৰিয়ুগ ইয়ং যাৰ অৰ্থ "ৱিল' গছৰ ৰাজধানী"। আজিও ৱিল' গছৰ উভৈনদীয়ে চহৰখনৰ বিষয়ে লিখিত কাব্যক অনুপ্ৰেৰিত কৰে আৰু অনেক ঠাইত এতিয়াও ৰিয়ুগ ইয়ং নাম প্ৰচলিত। কিচং, হুৱাংচং, ৰাক্ৰাং, চ গ্যং, চ'ড', হগ্যং, চাংগান আৰু হেইজ'ও এই চহৰৰ ইতিহাসৰ বিভিন্ন সময়ত প্ৰচলিত নাম। ঐতিহাসিকভাৱে খ্ৰীষ্টান ধৰ্মৰ আধিপত্য থকাৰ বাবে এই চহৰক খ্ৰীষ্টান প্ৰচাৰকসকলে পূবৰ জেৰুজালেমো বোলে।
১৯৯৪ত কিম ২-চুংকিম ২-চুঙৰ মৃত্যুত প্ৰস্তাৱ ৰখা হ'ল যে এই চহৰৰ নাম কিম ২-চুং নগৰ ৰখা উচিত। আন আনে তাৰ বিপৰীতে পৰামৰ্শ প্ৰদান কৰিলে যে তাৰ সলনি উত্তৰ কোৰিয়াই ছিউলকহে কিম ২-চুং নগৰ আখ্যা দিয়া উচিত আৰু পিয়ং ইয়াঙক কিম জং-ইল চহৰ বোলা উচিত। পিচে, উভয় প্ৰস্তাৱেই গৃহিত নহ'ল।
ৰাজনীতি
thumb|উত্তৰ কোৰিয়াৰ সংসদ ভৱন উচ্চতম গণ সভা অধিস্থিত হোৱা মানচুডে হল সাংবিধানিকভাৱে দেশখনৰ ৰাজধানী পিয়ং ইয়াঙত দেশখনৰ মুখ্য চৰকাৰী আৰু আন আন ৰাজহুৱা দপ্তৰ অৱস্থিত। হেনবাংচান-ডঙত ৱৰ্কাৰ্চ পাৰ্টি চেণ্ট্ৰেল কমিটি বহে। পিয়ং ইয়াং পিপল্স কমিটি বহে চুং-গুয়কৰ হেবাংচান-ডঙত। উত্তৰ কোৰিয়াৰ কেবিনেট চুং গুয়কৰ জংৰ'-ডঙত অৱস্থিত।
পিয়ং ইয়াং উত্তৰ কোৰিয়াৰ সকলো মুখ্য সুৰক্ষা সংস্থাৰ স্থান। গণ সুৰক্ষা মন্ত্ৰ্যালয়ত ১৩০০০০ কৰ্মীয়ে ১২ ব্যুৰ'ত কাম কৰে। মন্ত্ৰ্যালয়টোৱে আৰক্ষী সেৱাৰ পৰা জনস্বাস্থ্যলৈকে ভিন্ন ধৰণৰ কৰ্ম সম্পাদন কৰে। ৰাজ্য সুৰক্ষা বিভাগো ইয়াতেই অৱস্থিত য'ত ৩০০০০ কৰ্মীয়ে কাম কৰে। ই ৰাজনৈতিক কাৰাগাৰ ব্যৱস্থা। প্ৰৱেশ প্ৰস্থান ব্যৱস্থা আদি চায়।
ৰাষ্ট্ৰীয় পৰ্যায়ৰ দৰেই চহৰখনৰো প্ৰায় সকলো দিশ ৱৰ্কাৰ্চ পাৰ্টি অৱ কোৰিয়াই নিয়ন্ত্ৰণ কৰে।
ভাগ
পিয়ং ইয়াং ১৯টা ৱাৰ্ড আৰু ২টা কাউণ্টি (কুন/গুন)ত বিভক্ত।.
ঘাই স্থল
thumb|টাএডং নদীৰ পাৰৰ ৰুংনাড' মে' দিৱস ষ্টেডিয়াম বিশ্বৰ সৰ্ববৃহৎ গণ-ক্ৰীড়া/এথলেটিক ষ্টেডিয়াম, দৰ্শনাৰ্থীৰ বহাৰ সুবিধাৰ আধাৰত কিছু উল্লেখনীয় স্থান:
তথ্য সংগ্ৰহ
শ্ৰেণী:নগৰ-মহানগৰ শ্ৰেণী:ৰাজধানী
খাগৰি
খাগৰি (বৈজ্ঞানিক নাম: Miscanthus fuscus) নদীকাষৰীয়া অঞ্চলত দেখা পোৱা এবিধ ওখ ঘাঁহজাতীয় উদ্ভিদ। ইকৰা, নল আদিৰ দৰে এইবিধ ঘাঁহ জোপোহাকৈ উৎপত্তি হয় আৰু ভালেখিনি ঠাই আগুৰি থাকে।
বিৱৰণ
খাগৰিৰ পাতবোৰ কুঁহিয়াৰৰ পাতৰ দৰে দীঘল দীঘল হয়। পাতৰ ঠাৰিৰ গুৰিত উৎপন্ন হোৱা বৌখাই গছজোপাক মেৰিয়াই ৰাখে। ইয়াৰ থোপাথোপে ফুল ফুলা দেখা যায়। খাগৰিৰ ঠাৰি অস্থায়ী ঘৰৰ বেৰা আদি দিয়া কামত ব্যৱহাৰ কৰা হয়।
তথ্যউৎস
শ্ৰেণী:উদ্ভিদজগত
নীলছ্ হেনৰিক্ আবেল
তথ্যসূত্ৰ
শ্ৰেণী:গণিতজ্ঞ শ্ৰেণী:নৰৱে'ৰ ব্যক্তি
বৎচোৱানা
বৎচোৱানা (Botswana) আফ্ৰিকা মহাদেশৰ দক্ষিণাংশত অৱস্থিত এখন স্থলবেষ্টিত ৰাষ্ট্ৰ। ১৯৬৬ চনত ই ব্ৰিটেইনৰ পৰা স্বাধীনতা লাভ কৰে।
হীৰা আৰু অন্যান্য খনিজাত সম্পদে বৎচোৱানাক আফ্ৰিকাৰ অন্যতম ধনী দেশলৈ পৰিণত কৰেছে। দেশখনৰ অধিকাংশ এলাকা শুষ্ক আৰু কৃষিৰ অনুপযোগী। বৎচোৱানাৰ মধ্য আৰু দক্ষিণ-পশ্চিমভাগৰ অধিকাংশ অঞ্চল জুৰি কালাহাৰি মৰুভূমি অৱস্থিত। দেশখনত প্ৰাণীবিলাকৰ বাবে বহুতো অভয়াৰণ্য আছে।
স্বাধীনতাৰ পিছৰে পৰা বৎচোৱানাত স্থিতিশীল গণতন্ত্ৰ বিৰাজমান। এজন নিৰ্বাচিত ৰাষ্ট্ৰপতিয়ে দেশখন শাসন কৰে। গাবোৰোন হ'ল দেশখনৰ বৃহত্তম চহৰ আৰু ৰাজধানী। ইংৰেজী দেশখনৰ চৰকাৰী ভাষা হ'লেও বেছিভাগ মানুহেই বাণ্টু ভাষাত কথা পাতে।
তথ্য সংগ্ৰহ
শ্ৰেণী:আফ্ৰিকাৰ দেশ
সুমন কল্যাণপুৰ
সুমন কল্যাণপুৰ (Suman Kalyanpur, জন্মː ২৮ জানুৱাৰী ১৯৩৭) এগৰাকী প্ৰখ্যাত ভাৰতীয় নেপথ্য কণ্ঠশিল্পী। বহুতে বিশ্বাস কৰে যে প্ৰতিভা অনুযায়ী তেওঁ যি স্থানত উপনীত হব লাগিছিল, সেই স্থানত উপনীত হ’ব নোৱাৰিলে। অথচ শাস্ত্ৰীয় সঙ্গীতৰ জ্ঞান, সুৰীয়া আৰু বিশাল পৰিধিৰ কণ্ঠ আদি এগৰাকী নেপথ্য কণ্ঠশিল্পীৰ সকলো প্ৰয়োজনীয় গুণৰাজি তেওঁৰ আছিল। বহুসময়ত তেওঁৰ কণ্ঠস্বৰ লতা মঙ্গেশকাৰৰ বুলি ভুল কৰা হয়। সুমনৰ কৰ্মজীৱন ১৯৫৪ত আৰম্ভ হৈছিল আৰু ৬০ আৰু ৭০ৰ দশকত জনপ্ৰিয়তাৰ শীৰ্ষত উপনীত হৈছিল। তেওঁ হিন্দী, মাৰাঠা, অসমীয়া, গুজৰাটী, কানাড়া, মৈথিলী, ভোজপুৰী, ৰাজস্থানী, বঙালী, ওড়িয়া, পঞ্জাবী আদি বিভিন্ন ভাষাৰ চলচ্চিত্ৰত গীত গাইছিল। তেওঁক হিন্দী ছবিৰ গীতৰ সোণালী যুগ বুলি বিবেচনা কৰা সময়চোৱাৰ মহম্মদ ৰফী, লতা মঙ্গেশকাৰ, মুকেশ, গীতা দত্ত, আশা ভোঁচলে, হেমন্ত কুমাৰ, তালাত মেহমুদ, কিশোৰ কুমাৰ, মান্না দে, মহেন্দ্ৰ কাপুৰ, চমচাদ বেগম আদি জনপ্ৰিয় কণ্ঠশিল্পীসকলৰ অন্যতম বুলি বিবেচনা কৰা হৈছিল। তেওঁ আঠ শতাধিক গীত গাইছিল।
প্ৰাৰম্ভিক জীৱন
সুমন কল্যাণপুৰৰ জন্মৰ নাম আছিল সুমন হেম্মাড়ি। মাতৃ সীতা হেম্মাড়ি। তেওঁৰ জন্ম ২৮ জানুৱাৰীৰ দিনা ব্ৰিটিছ ভাৰতৰ, বৰ্তমান বাংলাদেশৰ ঢাকা চহৰত হৈছিল। তেওঁৰ পিতৃ শঙ্কৰ ৰাও হেম্মাড়ি কৰ্ণাটকৰ মাঙ্গালোৰৰ এক আভিজাত সাৰস্বত ব্ৰাহ্মণ পৰিয়ালৰ সন্তান আছিল। হেম্মাড়ি কৰ্ণাটকৰ উড়ুপী জিলাৰ কুন্দনপুৰ তালুকৰ অন্তৰ্ভুক্ত এখন গাঁও। সুমনৰ পিতৃ চেণ্ট্ৰেল বেঙ্ক অৱ ইণ্ডিয়াৰ  এজন শীৰ্ষস্থানীয় বিষয়া আছিল আৰু দীৰ্ঘদিন ধৰি ঢাকাত কৰ্মৰত হৈ আছিল। তেওঁৰ পিতৃ-মাতৃৰ মুঠ পাচজনী জীয়ৰী আৰু এজন পুত্ৰসন্তান আছিল, যাৰ ভিতৰত সুমন আটাইতকৈ ডাঙৰ আছিল। ১৯৪৩ চনত তেওঁলোকৰ পৰিয়াল মুম্বাইলৈ স্থানান্তৰিত হয় আৰু তাতেই তেওঁ সঙ্গীতৰ প্ৰশিক্ষণ লাভ কৰে।
সুমনৰ চিত্ৰাঙ্কণ আৰু সঙ্গীতৰ প্ৰতি গভীৰ আগ্ৰহ আছিল। মুম্বাইৰ প্ৰখ্যাত চেই্ণ্ট কলুম্বা হাইস্কুলৰ পৰা স্কুলীয়া শিক্ষা সমাপ্ত কৰাৰ পিছত তেওঁ মৰ্যাদাপূৰ্ণ চাৰ জে জে স্কুল অৱ আৰ্টচত চিত্ৰাঙ্কণৰ শিক্ষাগ্ৰহণ কৰিবলৈ নাম ভৰ্তি কৰে। সমান্তৰালভাবে তেওঁ পুণেৰ প্ৰভাত ফিল্মচৰ সঙ্গীত পৰিচালক আৰু পৰিয়ালৰ ঘনিষ্ঠ বন্ধু পণ্ডিত কেশৱ ৰাও ভোলেৰ ওচৰত শাস্ত্ৰীয় কণ্ঠসঙ্গীতৰ শিক্ষা লয়। সুমনৰ মতে প্ৰাৰম্ভিক অৱস্থাত গীত গোৱাটো তেওঁৰ অভীৰুচি আছিল। কিন্তু ক্ৰমশঃ তেওঁৰ সঙ্গীতৰ প্ৰতি আগ্ৰহ বৃদ্ধি পায় আৰু পেচাদাৰী ৰূপত উস্তাদ খান, আব্দুল ৰেহমান আৰু গুৰুজী মাষ্টাৰ নৱৰঙ্গৰ ওচৰত সঙ্গীত শিকিবলৈ আৰম্ভ কৰে।
কৰ্মজীৱন
১৯৫২ চনত সুমনে আকাশবাণীত গীত গায়। এয়াই আছিল তেওঁৰ সৰ্বপ্ৰথম ৰাজহুৱা পৰিবেশন। ইয়াৰ পিছতে তেওঁ ১৯৫৩ চনত মুক্তি পোৱা মাৰাঠী ছবি শুক্ৰাসী চান্দনী ত গীত গোৱাৰ সুযোগ পায়। সেই সময়ত শ্বেইখ মুখতাৰে মঙ্গু নামৰ হিন্দী ছবি এখন নিৰ্মাণ কৰি আছিল, যাৰ সঙ্গীতৰ কাম কৰিছিল মহম্মদ শফীয়ে। মুখতাৰে শুক্ৰাসী চান্দনীৰ গীত ভাল পাই তেওঁৰ ছবিখনৰ তিনিটা গীত সুমনৰ দ্বাৰা গোৱাইছিল। কিন্তু বিশেষ কাৰণত সঙ্গীত পৰিচালনাৰ কাম মহম্মদ শফীৰ সলনি অ’ পি নায়াৰক দিয়াত তেওঁৰ কণ্ঠৰ মাত্ৰ এটাহে নিচুকণি গীত  কোই পুকাৰে ধীৰে সে তুঝেটো ছবিত অন্তৰ্ভুক্ত কৰা হয়।
তেওঁ গীত গোৱা কেইখনমান ছবি হ’ল- মিঞা বিবি ৰাজী (১৯৬০), বাত এক ৰাত কী (১৯৬২), দিল এক মন্দিৰ (১৯৬৩), দিল হি তো হ্যায় (১৯৬৩), সগুন(১৯৬৪), জাহান আৰা (১৯৬৪), সাঝ ঔৰ সবেৰা (১৯৬৪), নুৰ জাহান (১৯৬৭), সাথী (১৯৬৮), পাকিজা (১৯৭১) আদি। তেওঁ সঙ্গীত পৰিচালক শঙ্কৰ-জয়কিষাণ, ৰোচন,মদনমোহন, শচীন দেৱবৰ্মণ, এন দত্ত, হেমন্ত কুমাৰ, চিত্ৰগুপ্ত, নৌচাদ, এচ.এন. ত্ৰিপাঠী, গুলাম মহম্মদ, কল্যাণজী-আনন্দজী আৰু লক্ষ্মীকান্ত-প্যাৰেলালৰ সৈতে কাম কৰিছে। ১৯৬০ৰ দশকত তেওঁ মহম্মদ ৰফীৰ সৈতেই ১৪০টাতকৈ অধিক যুগল-গীত গাইছে।
অসমীয়া ছবিত কণ্ঠদান
সুমনে ভূপেন হাজৰিকাৰ সঙ্গীত পৰিচালনাত কেইখনমান অসমীয়া ছবিতো গীত গাইছিল। সেইকেইখন হ'ল-
ব্যক্তিগত জীৱন
মুম্বাইৰ ব্যৱসায়ী ৰমানন্দ কল্যাণপুৰৰ সৈতে সুমনৰ ১৯৫৮ত বিয়া হয়। দম্পতীটোৰ এজনী জীয়েক- চাৰুল অগ্নি, যিয়ে বিয়াৰ পিছত আমেৰিকাত বসবাস কৰি আছে। তেওঁ নাতিনীয়েক ঐশানী অগ্নি ভাৰতলৈ উভতি আহি মুম্বাইত তাইৰ আইতাৰ নামত এটা এন.জি.অ'. স্থাপন কৰিছে।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় কণ্ঠশিল্পী শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী শ্ৰেণী:পদ্মভূষণ বঁটা বিজয়ী
মস্তিষ্ক
মস্তিষ্ক বা মগজু (brain) বুলিলে সকলো মেৰুদণ্ডী প্ৰাণী আৰু প্ৰায়বোৰ অমেৰুদণ্ডী প্ৰাণীৰ স্নায়ু তন্ত্ৰৰ কেন্দ্ৰৰূপে কাম কৰা অংগটোক বুজায়। কেৱল কেইবিধমান অমেৰুদণ্ডী প্ৰাণী যেনে স্প'ঞ্জ, জেলীফিছ, টুনিকে'ট আৰু ষ্টাৰফিছৰ মস্তিষ্ক নাথাকে; তাৰ সলনি এখন স্নায়ু জালিকা (nerve net) থাকে। মস্তিষ্ক মূৰৰ অংশত সাধাৰণতে প্ৰাথমিক সংবেদী অংগ যেনে দেখা, শুনা, সমতা ৰক্ষা, সোৱাদ লোৱা, গোন্ধ পোৱা আদি কাৰ্যৰ ইন্দ্ৰিয়ৰ ওচৰত থাকে। মেৰুদণ্ডীৰ প্ৰাণীৰ দেহত মস্তিষ্কই সকলোতকৈ জটিল অংগ। এটা সাধাৰণ মানুহৰ মগজুৰ চেৰিব্ৰেল কৰ্টেক্সত (সকলোতকৈ ডাঙৰ অংশ) প্ৰায় ১৫-৩৩ নিযুত স্নায়ুকোষ থাকে। এই গোটেইবোৰ স্নায়ুসান্নিধ্যৰে (synapse) ইটোৱে-সিটোৰ লগত আৰু আন হাজাৰ হাজাৰ স্নাউকোষৰ লগত সংযুক্ত হৈ থাকে। এই স্নায়ুকোষবোৰে এক্সন নামৰ দীঘল ছাইট'প্লাজমীয় প্ৰৱৰ্দ্ধৰে তথ্যৰ আদান-প্ৰদান কৰে। এক্সনে সংকেতবোৰ গতি বিভৱ (action potential) হিচাপে মস্তিষ্কৰ আন অংশ বা বিশেষ লক্ষ্য কোষলৈ কঢ়িয়াই লৈ যায়।
শৰীৰতত্ত্ব অনুসৰি মগজুৰ কাম হৈছে দেহত আন অংগসমূহক কেন্দ্ৰীয়ভাৱে নিয়ন্ত্ৰণ কৰা। মগজুৱে পেশীৰ সুনিৰ্দিষ্ট চালনা বা হৰম'ন নামৰ ৰাসায়নিক পদাৰ্থৰ নিঃসৰণেৰে দেহৰ আন অংশত কাম কৰে। পৰিবেশৰ সলনি হ'লে এই কেন্দ্ৰীয় নিয়ন্ত্ৰণৰ ফলতে ক্ষিপ্ৰ আৰু সমন্বিত সঁহাৰি সম্ভৱপৰ হয়। স্নায়ুৰজ্জু বা প্ৰান্তীয় স্নায়ুগ্ৰন্থিয়ে প্ৰতীপ ক্ৰিয়াৰ দৰে কিছুমান প্ৰাথমিক সঁহাৰিত আগভাগ লয়, কিন্তু জটিল সংবেদনাৰ ওপৰত ভিত্তি কৰি আচৰণৰ উদ্দেশ্য-প্ৰণোদিত নিয়ন্ত্ৰণৰ বাবে তথ্যৰ সংঘবদ্ধ বিশ্লেষণ কৰিব পৰা মগজুৰ প্ৰয়োজন।
মস্তিষ্কৰ কোষবোৰৰ নিজাববীয়া কাৰ্যপ্ৰণালী প্ৰায় বুজি পোৱাটো এতিয়া সম্ভৱপৰ হৈছে কিন্তু নিযুত কোষৰ সমন্বিত কামৰ প্ৰক্ৰিয়া এতিয়াও সমাধান হোৱা নাই। আধুনিক স্নায়ুবিজ্ঞানৰ শেহতীয়া আৰ্হিসমূহত মগজুক জৈৱিক কম্পিউটাৰ বুলি গণ্য কৰে যাৰ কাৰ্যপ্ৰণালী ইলেক্ট্ৰনিক কম্পিউটাৰতকৈ বহু পৃথক, কিন্তু কম্পিউটাৰ CPU-ৰ দৰে মহজুৱেও চাৰিওকাষৰ পৰা তথ্য আহৰণ আৰু জমা কৰি নানা ধৰণে বিশ্লেষণ কৰে।
এনাটমী
বেলেগ বেলেগ প্ৰজাতিৰ মস্তিষ্কৰ গঠন আৰু আকাৰত যথেষ্ট পাৰ্থক্য আছে আৰু একে বৈশিষ্ট্য বিচাৰি পোৱাটো টান। যি নহওক, প্ৰায়বোৰ প্ৰজাতিৰে মস্তিষ্কৰ গঠনে কিছুমান নীতি অনুসৰণ কৰে। মস্তিষ্কৰ গঠনৰ কিছুমান দিশ সকলো প্ৰজাতিৰ প্ৰাণীৰে একে; আনহাতে কিছুমান বৈশিষ্টই আদিম মগজুৰ পৰা "উচ্চ" পৰ্যায়ৰ মগজুক পৃথক কৰে, বা মেৰুদণ্ডীৰ পৰা অমেৰুদণ্ডী প্ৰাণীক পৃথক কৰে।
খালি চকুৰে মগজুৰ ভিতৰ অংশত দুই প্ৰকাৰৰ কলা দেখা যায়- অলপ ডাঠ বৰণীয়া ধূসৰ কলা (grey matter) আৰু পাতল বৰণৰ শ্বেত কলা (white matter)। মগজুৰ চকলাত বিশেষ ৰাসায়নিক বৰণ (stain) প্ৰয়োগ কৰি নিৰ্দিষ্ট ধৰণৰ কলাৰ উপস্থিতি ধৰা পেলাব পাৰি। অণুবীক্ষণ যন্ত্ৰৰেও মগজুৰ কলাৰ গঠন পৰীক্ষা কৰিব পাৰি আৰু মগজুৰ এটা অংশৰ পৰা আন অংশৰ সংযোগ ধৰা পেলাব পাৰি।
কোষৰ গঠন
সকলো প্ৰজাতিৰে মস্তিষ্কত দুই প্ৰকাৰৰ প্ৰধান কোষ থাকে: স্নায়ুকোষ আৰু নিউৰ'গ্লিয়া (neuroglia)। নিউৰ'গ্লিয়া বা গ্লিয়া কেইবাপ্ৰকাৰৰো আৰু এইবোৰে গাঁথনি, বিপাক, বিকাশ আদি বিভিন্ন কাৰ্য সমাপন কৰে। আনহাতে স্নায়ুকোষক মস্তিষ্কৰ আটাইতকৈ গুৰুত্বপূৰ্ণ কোষ বুলি গণ্য কৰা হয়। বহু দূৰত থকা লক্ষ্য কোষলৈ সংকেত পঠিয়াব পৰা ক্ষমতাৰ বাবে স্নায়ুকোষ অনন্য। এইবোৰে এক্সন নামৰ ছাইট'প্লাজমীয় প্ৰৱৰ্দ্ধৰে সংকেত প্ৰেৰণ কৰে। এক্সনৰ দৈৰ্ঘ্য বহু দীঘল হ'ব পাৰে। এক্সনবোৰে সংকেতবোৰ গতি বিভৱ (action potential) নামৰ বিদ্যুৎ-ৰাসায়নিক তৰংগৰে পঠিয়ায়। গতি বিভৱবোৰ এক ছেকেণ্ডৰ এহেজাৰ ভাগৰ এভাগতকৈও কম সময় থাকে আৰু এক্সনৰ মাজেদি ১-১০০ মিটাৰ/ছেকেণ্ড গতিৰে যায়।
এক্সনে আন স্নায়ুকোষলৈ স্নায়ুসান্নিধ্য (synapse) নামৰ বিশেষ সংযোগেৰে সংকেত প্ৰেৰণ কৰে। এক্সনৰ মাজেদি অহা গতি বিভৱ এটা স্নায়ুসান্নিধ্য আহি পালে তাৰ পৰা স্নায়ু প্ৰেৰক (neurotransmitter) নামৰ ৰাসায়নিক পদাৰ্থ নিৰ্গত হয়। এই স্নায়ু প্ৰেৰক গৈ লক্ষ্য কোষৰ গ্ৰাহক কণিকাৰ লগ লাগে।
মগজুৰ বেছিভাগ ঠাই এক্সনে অধিকাৰ কৰে আৰু কিছুমান ঠাইত গোট খাই স্নায়ুতন্তু পথৰ (nerve fiber tracts) সৃষ্টি কৰে। কিছুমান স্নায়ু মায়েলিন আৱৰণ নামৰ আৱৰণে ঢাকি ৰাখে যি সংকেত প্ৰেৰণৰ গতি বহুগুণে বঢ়াই তোলে (মায়েলিনবিহীন এক্সনো থাকে)। মায়েলিন বগা বৰণৰ বাবে কেৱল স্নায়ুতন্তু থকা মগজুৰ অংশই পাতল বৰণীয়া শ্বেত কলা গঠন কৰে, আৰু স্নায়ুকোষৰ দেহ ভাগ থকা মগজুৰ অংশই ডাঠ বৰণীয়া ধূসৰ কলা গঠন কৰে।
বাহ্যিক সংযোগ
শ্ৰেণী:শৰীৰস্থান শ্ৰেণী:শৰীৰতত্ত্ব
ৰাজনৈতিক কবিতা
ৰাজনৈতিক কবিতাই (Political Poetry) ৰাজনীতি আৰু কবিতাক একত্ৰিত কৰে। ডেভিদ অৰৰ "দ্য পলিটিক্স অৱ পয়েট্ৰি"ৰ মতে, কবিতা আৰু ৰাজনীতি প্ৰকাশ আৰু অনুভূতিৰ জৰিয়তে সংযোগ ঘটায়, যদিও দুয়োটাই ব্যাখ্যাযোগ্য বিষয়। ৰাজনৈতিক কবিতাই মানুহৰ অনুভূতিৰ লগত সংযোগ ঘটায়, আৰু ৰাজনীতিয়ে সাম্প্ৰতিক ঘটনাৰ লগত সংযোগ কৰে। কবিতাই ৰাজনৈতিক উল্লেখো কৰিব পাৰে আৰু ৰাজনীতিৰ ধাৰণাত বাস্তৱিক প্ৰভাৱো পেলাব পাৰে।
ৰাজনৈতিক কবিতাই পাঠকক প্ৰভাৱিত কৰিব পাৰে কাৰণ ৰাজনীতি আৰু কবিতা দুয়োটাই মতামত প্ৰকাশ কৰে। ৰাজনৈতিক কবিতাক প্ৰায়ে এনেদৰে সংজ্ঞায়িত কৰা হয়: "এটা নিৰ্দিষ্ট ৰাজনৈতিক পৰিস্থিতি; চিনাক্তকৰণযোগ্য ৰাজনৈতিক দৰ্শনত শিপাই থকা; কোনো বিশেষ ৰাজনৈতিক অভিনেতাক সম্বোধন কৰা; বুজিব পৰা আৰু প্ৰশংসা কৰিব পৰা ভাষাত লিখা (কবিতা)।" আৰু শেষত, এনে কবিতাক ৰাজহুৱা মঞ্চত আগবঢ়োৱা হয় য'ত ই সৰ্বাধিক মাত্ৰাত প্ৰভাৱ পেলাব পাৰে"।
ৰোমান, হৰেচ (খ্ৰীষ্টপূৰ্ব ৬৫ – খ্ৰীষ্টপূৰ্ব ৮)কে ধৰি আটাইতকৈ পুৰণি কালৰ পৰাই ৰাজনৈতিক কবিতা বিদ্যমান।
কবিতা ৰাজনৈতিক হ’ব পাৰেনে?
কিছুমান সমালোচকে ৰাজনৈতিক কবিতাৰ অস্তিত্ব থাকিব নোৱাৰে বুলি যুক্তি আগবঢ়ায়। ৰাজনীতি কবিতাৰ পৰম্পৰাগত সংজ্ঞাৰ সৈতে জড়িত নহয় আৰু ইয়াৰ লগত সংযুক্ত কৰিব নোৱাৰি বুলিও কয়। ইয়াৰ এটা প্ৰাঞ্জল উদাহৰণ হৈছে ১৯৬৮ চনত এ.এল.ফ্ৰেঞ্চে লিখা "ষ্টডিজ ইন ইংলিছ লিটাৰেচাৰ: ৰিষ্ট'ৰেচন এণ্ড এইটিয়েনথ চেঞ্চুৰী" নামৰ এখন ৰচনা। এই গ্ৰন্থখনত ফ্ৰেঞ্চে ১৭ শতিকাৰ প্ৰভাৱশালী কবি জন ড্ৰাইডেনৰ ৰচনাৰ সমালোচনা আগবঢ়াইছে, আৰু দাবী কৰিছে যে ড্ৰাইডেনে লাভ কৰা প্ৰশংসাৰ সৰহভাগেই তেওঁৰ কবিতাৰ মানদণ্ডতকৈ তেওঁৰ ৰাজনৈতিক বাৰ্তাৰ বাবেই হয়, যিটো ফ্ৰেঞ্চে মধ্যমীয়া বুলি বিশ্বাস কৰে। উদাহৰণস্বৰূপে, ফ্ৰেঞ্চে বিশ্বাস কৰে যে ড্ৰাইডেনে তেওঁৰ বাৰ্তা আৰু বিষয়বস্তুসমূহ প্ৰকাশ কৰিবলৈ অত্যধিক ইংগিতৰ ওপৰত নিৰ্ভৰ কৰে। ফ্ৰেঞ্চে ড্ৰাইডেনৰ কৰ্ম আৰু "মহাকাব্যিক উপমাত শৰীৰৰ ৰাজনীতিৰ প্ৰতি তেওঁৰ ব্যৱহাৰ"ৰ বৰ্ণনা কৰিছে। ফ্ৰেঞ্চৰ যুক্তিয়ে ৰাজনৈতিক কবিতাৰ অন্তৰ্নিহিত অসুবিধাটো উন্মোচন কৰে: আক্ষৰিক (ৰাজনীতি)ক সামৰি লোৱাৰ প্ৰচেষ্টাই কবিতাৰ কাল্পনিক আৰু কাল্পনিক গুণবোৰ ধ্বংস কৰিব পাৰে।
শ্ৰমিক শ্ৰেণীৰ ৰাজনৈতিক কবিতা
শ্ৰমিক শ্ৰেণীৰ নাৰী কবিতাত ভিক্টোৰিয়ান যুগৰ যন্ত্ৰপাতি আৰু কাৰখানাৰ আঁৰৰ কণ্ঠৰ সৃষ্টিৰ বৰ্ণনা কৰা হৈছে। সমালোচক মেগান টিমনীয়ে যুক্তি আগবঢ়ায় যে শ্ৰমিক শ্ৰেণীৰ মহিলা কবিসকলে ঊনবিংশ শতিকাৰ শ্ৰেণীৰ ৰাজনীতিৰ সৈতে জড়িত হৈছিল আৰু তেওঁলোকৰ অভিধান আৰু বিষয়বস্তুৰ সৰল ব্যৱহাৰৰ সৈতে অনুৰণিত হৈছিল। এই কবিতাত কৰ্মক্ষেত্ৰত সমতা, ন্যায্য ক্ষতিপূৰণ আৰু কৰ্ম পৰিস্থিতিৰ উন্নতিৰ আহ্বান জনোৱা হৈছে। মেগান টিমনীয়ে পৰীক্ষা কৰিছে যে ব্ৰিটেইনৰ ভিক্টোৰিয়ান যুগৰ শ্ৰমিক শ্ৰেণীৰ মহিলাসকলক শ্ৰমিক শ্ৰেণীৰ পুৰুষৰ তুলনাত কেনেকৈ অগুৰুত্বপূৰ্ণ বা স্বীকৃতি-অপ্ৰাপ্ত বুলি গণ্য কৰা হৈছিল। এই অন্যায়ৰ ফলস্বৰূপে এই সময়কালৰ বহু নাৰী কবিয়ে তেওঁলোকৰ প্ৰাপ্য উপযুক্ত স্বীকৃতি নাপালে। এই সময়ছোৱাত এগৰাকী লেখিকাৰ ৰচনাৰ সন্ধান পোৱাটো কঠিন হোৱাৰ বাবে বহু মহিলা লেখিকাই তেওঁলোকৰ ৰচনাৰ বাবে ক্ৰেডিট লাভ কৰা নাছিল। শেহতীয়াকৈহে তেওঁলোকৰ ইতিহাস আৱিষ্কাৰ হৈছে। টিমনীয়ে যুক্তি আগবঢ়ায় যে শ্ৰমিক শ্ৰেণীৰ মহিলা কবিসকলে ঊনবিংশ শতিকাৰ শ্ৰেণী ৰাজনীতিৰ সৈতে জড়িত হৈ পৰিছিল আৰু তেওঁলোকৰ ডিকচন আৰু বিষয়বস্তুৰ সৰল ব্যৱহাৰ চাৰ্টিষ্ট কবিতাৰ সৈতে অনুৰণিত হৈছিল।
একত্ৰিশ জুন
একত্ৰিশ জুন (Ektrish June) প্ৰথম অসমীয়া ফেণ্টাচী ছবি। তুৰংগ ফিল্মছৰ বেনাৰত উনেম আহমেদ আৰু লক্ষ্মণ শ্বাহ প্ৰযোজিত আৰু ভাস্কৰ বৰা পৰিচালিত এই ছবিখন ১৯৯৪ৰ ৮ এপ্ৰিলৰ দিনা মুক্তি পাইছিল।
কাহিনী
পংখী- ময়ূৰী বৰুৱাৰ ভাগিনীয়েক; মহতৰ ছাত্ৰী। বয়সত প্ৰীতমতকৈ দুবছৰ ডাঙৰ। এই পংখীৰ লগতে প্ৰীতমৰ প্ৰেমৰ সম্পৰ্কই গঢ় লয়। প্ৰীতমৰূপী মহতে প্ৰেমৰ সঁচা অনুভূতি লাভ কৰে। হঠাৎ তেওঁ আৱিষ্কাৰ কৰে যে কেলেণ্ডাৰত কোনো ৩১ জুন তাৰিখ নাই।
৩০ জুনৰ দিনা প্ৰীতমে ভগ্ন হৃদয়েৰে পংখীৰ পৰা বিদায় লৈ বাবাৰ ওচৰলৈ যায়। বাবাই দেখা দি কয় যে তেওঁ সময়ৰ উৰ্ধত। সেয়েহে ৩১ জুন তাৰিখটো প্ৰীতমে যেতিয়াই বিচাৰে তেতিয়াই আনি দিব পাৰিব। কিন্তু গভীৰ অন্তৰ্দ্বন্দ্ব্বত ভোগা, প্ৰতিকুল পৰিস্থিতিৰ মুখামুখি হ'বলৈ সাহস গোটাব নোৱাৰা, ভীতিগ্ৰস্ত প্ৰীতমে তেওঁক পুনৰ আগৰ ৰূপলৈ আনি দিবলৈ অনুৰোধ জনোৱাত বাবাই পুনৰ তেওঁক চল্লিশ বছৰীয়া মহৎ শইকীয়ালৈ ৰূপান্তৰ কৰি দিয়ে। ইফালে প্ৰীতমক হেৰুৱাই পংখী ভাগি পৰিল। মহতে অনুভৱ কৰিলে যে তেৱোঁ সঁচাকৈ পংখীৰ প্ৰতি গভীৰ প্ৰেমত নিমজ্জিত হৈছে। তেওঁ পুনৰ বাবাৰ ওচৰলৈ গ'ল, যাতে বাবাই পুনৰ তেওঁক প্ৰীতমলৈ ৰূপান্তৰ কৰি দিয়ে। এইবাৰ কিন্তু বাবাই তেওঁক দেখা নিদিলে। তাইৰ অৱস্থা চাই থাকিব নোৱাৰি মহতে এদিন সকলো কথা তাইক খুলি ক'লে আৰু ক্ষমা বিচাৰিলে। অৱশেষত পংখীয়ে তাইৰ ফালৰ পৰা মহতক '৩১ জুন'ৰ প্ৰস্তাৱ দিলে।
গীত
ছবিখনত তিনিটা গীত আছিল। গীতকেইটা লিখিছিল কেশৱ মহন্ত আৰু প্ৰশান্ত বৰদলৈয়ে। কণ্ঠ দিছিল কুমাৰ চানু, সাধনা স্বৰগম আৰু অভিজিতে।
তথ্য উৎস
শ্ৰেণী:অসমীয়া চলচ্চিত্ৰ শ্ৰেণী:১৯৯০ দশকৰ অসমীয়া চলচ্চিত্ৰ
বিশ্ব বাণিজ্য সংস্থা
বিশ্ব বাণিজ্য সংস্থা (World Trade Organization) বা চমুকৈ ডব্লিউ টি অ’ (WTO) হৈছে আন্তঃৰাষ্ট্ৰীয় বাণিজ্যৰ উদাৰীকৰণৰ উদ্দেশ্যৰে গঠিত এক আন্তৰ্জাতিক সংগঠন। ১৯৪৮ চনত গঠন হোৱা জেনেৰেল এগ্ৰীমেণ্ট অন টেৰিফছ এণ্ড ট্ৰেড (General Agreement on Tariffs and Trade) বা চমুকৈ গেট (GATT) এই সংগঠনটোৰ পূৰ্বসূৰী আছিল। ১৯৯৪ চনৰ ১৫ এপ্ৰিলত হোৱা ১২৩খন দেশৰ স্বাক্ষৰ সম্বলিত মাৰাকেক চুক্তি অনুযায়ী ১৯৯৫ চনৰ ১ জানুৱাৰীত আনুষ্ঠানিকভাৱে বিশ্ব বাণিজ্য সংস্থাৰ জন্ম হয়। সংস্থাটোৱে অংশগ্ৰহণকাৰী ৰাষ্ট্ৰসমূহৰ মাজত বাণিজ্যিক বিনিময় নিয়ন্ত্ৰণ কৰাৰ বাবে এক প্ৰণালী যুগুতোৱাৰ লগতে বিবাদসমূহ মীমাংসা কৰি চুক্তি অনুযায়ী কাৰ্যসমূহ চলাই নিয়াৰ বাবে প্ৰচেষ্টা হাতত লয়।
দ্বিতীয় বিশ্বযুদ্ধৰ পিছতেই আন্তৰ্জাতিক অৰ্থনৈতিক সহযোগিতাৰ উদ্দেশ্যে স্থাপিত অন্যান্য সংগঠন, যেনে ব্ৰেটন উডছ সংস্থা অৰ্থাৎ ৱৰ্ল্ড বেংক আৰু আন্তঃৰাষ্ট্ৰীয় মুদ্ৰা নিধিৰ সৈতে সংস্থাটোৰ পূৰ্বসূৰী গেটৰ স্থাপনা কৰা হয়। একে সময়তে বাণিজ্যিক বিষয়সমূহৰ লগতে নিয়োগ, বিনিয়োগ, পণ্যদ্ৰব্যৰ চুক্তি আৰু নিষিদ্ধ ব্যৱসায়িক কাৰ্যকলাপ ইত্যাদিৰ নিৰীক্ষণ তথা নিয়ন্ত্ৰণৰ বাবে আন্তৰ্জাতিক বাণিজ্য সংস্থা নামৰ এক সংগঠনো প্ৰস্তাৱিত হয়। অৱশ্যে আমেৰিকা যুক্তৰাষ্ট্ৰৰ লগতে আন কেইবাখন ৰাষ্ট্ৰৰ সহমত নোপোৱাত এই প্ৰস্তাৱ ৰদ কৰা হয়। ফলত আন্তঃৰাষ্ট্ৰীয় বাণিজ্য সংস্থা এটা নোহোৱাৰ বাবে গেটক বিশ্ব বাণিজ্য সংস্থালৈ ৰূপান্তৰ কৰা হয়।
কাৰ্যাৱলী
আন্তৰ্জাতিক বাণিজ্য সংস্থাটোৱে নিম্নলিখিত কাৰ্যাৱলী পালন কৰে।
সদস্য ৰাষ্ট্ৰ আৰু নিৰীক্ষণকাৰী দেশসমূহ
সংস্থাটোৰ ১৬০খন সদস্য ৰাষ্ট্ৰৰ লগতে ২৪খন নিৰীক্ষণকাৰী দেশ আছে। ৰাষ্ট্ৰসমূহৰ লগতে ইউৰোপিয়ান ইউনিয়নো ডব্লিউ টি অ’ৰ সদস্য। কিছুসংখ্যক আন্তৰ্জাতিক সংগঠনকো নিৰীক্ষণকাৰীৰ মৰ্যাদা দিয়া হৈছে। ২০০৭ চনৰ পৰিসংখ্যা অনুযায়ী সংস্থাটোৰ সদস্যসমূহে আন্তঃৰাষ্ট্ৰীয় বাণিজ্যৰ ৯৬.৪% আৰু আন্তঃৰাষ্ট্ৰীয় মুঠ ঘৰুৱা উৎপাদনৰ ৯৬.৭% প্ৰতিনিধিত্ব কৰে।
তথ্য সংগ্ৰহ
শ্ৰেণী:আন্তঃৰাষ্ট্ৰীয় সংস্থা
হাইলাকান্দি
হাইলাকান্দি (উচ্চাৰণ:ˈhaɪləˌkʌndi) অসমৰ হাইলাকান্দি জিলাৰ এখন চহৰ আৰু হাইলাকান্দি জিলাৰ সদৰ ঠাই। হাইলাকান্দি অসমৰ তিনিখন বঙালী ভাষী জিলাৰ ভিতৰত অন্যতম। ই বৰাক উপত্যকা সংমণ্ডলত অৱস্থিত।
হাইলাকান্দি নগৰ সমিতিৰ প্ৰথম অধ্যক্ষ মৌলৱী আব্দুল মাতলিব ডাঙৰীয়া ভাৰতৰ স্থানীয় প্ৰশাসনিক গোটৰ প্ৰথম ভাৰতীয় অধ্যক্ষ। ১৯৪৬ চনত অসম চৰকাৰৰ কেবিনেট মন্ত্ৰীৰ পদত থাকোঁতে তেওঁ এই পদত অধিষ্ঠিত হৈছিল।
নামৰ উৎপত্তি
হাইলাকান্দি নামটোৰ সমন্ধে কেইবাটাও প্ৰবাদ আছে। কিছুমানৰ মতে বৰাক নদীৰ বানৰ পৰা বাচিবলৈ বন্ধা মঠাউৰিৰ স্থানীয় নাম "আইল" বা "হাইল" আৰু বড়ো-কছাৰী ভাষাৰ "কান্দি" অৰ্থাৎ কঠিয়া তলী, ধাননি পথাৰৰ পৰা "হাইলাকান্দি" নামৰ উৎপত্তি হৈছে। অন্য কিছুৰ মতে, জিলাখনৰ নামটো কুকি শব্দ "হালাম" অৰ্থাৎ সৰু ৰাজ্য, ক্ষেত্ৰ বা অঞ্চল আৰু "কুন্দিয়া" মানে হালোৱা তলীৰ পৰা আহিছে। আন এক প্ৰবাদ অনুসৰি ইয়াত প্ৰচুৰ পৰিমানে উৎপন্ন হোৱা শালি ধানৰ খেতিৰ প্ৰসংগ ধৰি "শাইল কান্দি" আৰু কালক্ৰমত ইয়াৰ পৰা হাইলাকান্দি হয়।
ভূগোল
হাইলাকান্দিৰ অৱস্থান হ'ল 24.68°N, 92.57°W। ই বৰাক উপত্যকাৰ সোঁমাজত অৱস্থিত। ভৌগোলিক বাবে হাইলাকান্দি চাৰিওফালে পৰ্বতশ্ৰেণীৰ মাজৰ সমতল ভূমিত অৱস্থিত। ই ভাৰত আৰু দক্ষিণ পূব এছিয়াৰ মাজৰ সংস্কৃতিক সংযোগস্থলী।
প্ৰশাসন
হাইলাকান্দি পৌৰসভায়ে হাইলাকান্দি চহৰ পৰিচালনা কৰে। প্ৰশাসনৰ সুবিধাৰ বাবে চহৰ খনক ১৬টা ৱাৰ্ডত ভাগ কৰা হৈছে। হাইলাকান্দি হাইলাকান্দি বিধানসভা সমষ্টি আৰু কৰিমগঞ্জ লোকসভা সমষ্টিৰ অন্তৰ্গত।
জনবসতি
২০১১ চনৰ লোকপিয়ল মতে হাইলাকান্দিৰ মুঠ জনসংখ্যা ৩৩,৬৩৭ জন। ইয়াৰে ১৬,৮৪৩ জন পুৰুষ আৰু ১৬,৭৯৪ গৰাকী মহিলা। ইয়াৰ মুঠ জনসংখ্যাৰ ৯.৮৪% অৰ্থাৎ ৩,৩০৯ জন ছয়বছৰৰ তলৰ শিশু। হাইলাকান্দিত লিংগ অনুপাত প্ৰতি ১০০০ জন পুৰুষৰ বিপৰীতে ৯৯৭ গৰাকী মহিলা আছে। ইয়াৰ সাক্ষৰতা হাৰ ৯২.০৮%, তাৰে ৯৪.৬১% পুৰুষ আৰু ৮৯.৫৫% মহিলা সাক্ষৰ।
ধৰ্ম
হাইলাকান্দি জিলাত ইছলাম ধৰ্মালম্বী মানুহ সংখ্যাগৰিষ্ঠ হলেও হাইলাকান্দি চহৰত হিন্দু ধৰ্মাৱলম্বী মানুহ সংখ্যা গৰিষ্ঠ। ধৰ্ম ভিত্তিত হাইলাকান্দিৰ তালিকা হ'ল:
ভাষা
অসমৰ ৰাজ্যভাষা অসমীয়া আৰু ইংৰাজী হলেও বঙালী ভাষাক বৰাক উপত্যকাৰ চৰকাৰী ভাষা হিচাপে স্বীকৃতি দিয়া হৈছে। এই অঞ্চলৰ বেছিভাগ লোকে ছিলঠীয়া ভাষা কয়। ইয়াৰ লগতে বিভিন্ন স্থানীয় জনগোষ্ঠী সমূহে নিজৰ ভাষা কয়। এই অঞ্চলত অসমীয়া ভাষী লোকৰ সংখ্যা কম।
বাহ্যিক সংযোগ
শ্ৰেণী:অসমৰ নগৰ-মহানগৰ
কংগো গণতান্ত্ৰিক প্ৰজাতন্ত্ৰ দেশৰ নাৰীসকল
কংগো গণতান্ত্ৰিক প্ৰজাতন্ত্ৰ দেশৰ নাৰীসকলে এতিয়াও পুৰুষসকলৰ সমানে অধিকাৰ পোৱাৰ বাবে সংগ্ৰম কৰি থাকিব লগীয়া হৈছে। যদিও কংগো দেশৰ বিগত ৰাষ্ট্ৰপতি মুবুতুৰ শাসন কালত মুখেৰে (lip talk) সমাজত নাৰীসকলৰ গুৰুত্বপূৰ্ণ ভূমিকা, নাৰীসকলে কিদৰে আইনৰ অধিকাৰ উপভোগ কৰিব পাৰে (যেনে: সম্পত্তিৰ মালিকীস্বত্ব বা ৰাজনৈতিক ক্ষেত্ৰৰ অধিকাৰ) তাৰ বাবে প্ৰতিশ্ৰুতি দিছিল যদিও সামাজিক প্ৰথা আৰু আইনৰ সীমাৰ বাবে নাৰী স্বাধীনতা এতিয়াও সীমিত।
আদিম জনজাতীয় প্ৰথা আৰু নিয়ম নীতি বোৰটো নাৰীসকলক গভিৰভাৱে হীনমান্য কৰা হৈছে। উপনিবেশীয় কালতো পুনৰ এই সামাজিক নীতিসমূহক পুনৰ ব্যাধিকৰন কৰা হ'ল। উপনিবেশীয় কালত নগৰীয়া অঞ্চলত নাৰীসকলৰ স্থান একেবাৰে নগণ্য। প্ৰাপ্তবয়স্কা মহিলাসকল বৈধ নগৰবাসী বুলি গণ্য কৰা হয় যদিহে তেওঁ বিয়া হোৱা, বিধবা বা বৃদ্ধা হয়। অন্যথা মুক্ত নাৰী (ফেমিচ্ লিব্ৰে) বা বেশ্যা হওক বা নহওক বেশ্যা হিচাবে গণ্য কৰি উপাৰ্জন কৰা বুলি ধৰি লৈ চৰকাৰে কৰ আদায় কৰে। ১৯৩৯ ৰ পৰা ১৯৪৩ লৈ ৩০% প্ৰাপ্তবয়স্কাী ষ্টেনলিভিল (বৰ্তমানৰ কিচাংগানি) ৰ কংগোবাসী মহিলাৰ নাম তালিকাত অন্তৰ্ভুক্ত কৰা হৈছিল। ষ্টেনলিভিলৰ সকলো কৰআয়তকৈ এই কৰআয় দ্বিতীয় বৃহত্ত্বম উপাৰ্জন আছিল।
নাৰী ধৰ্ষণ
কংগো দেশত চলি থকা অন্তৰ্যুদ্ধৰ ফলত ইয়াৰ নাৰীসকলে এক অনিশ্চিত জীৱন অতিভাঁহিত কৰিছে। সমাজৰ বৃহত্তৰ ক্ষেত্ৰখনত মহিলাৰ প্ৰতি হিংসা আৰু বলাৎকাৰক সচৰাচৰ বুলি গণ্য কৰা হয়। ২০০৭ চনৰ জুলাই মাহত আন্তৰ্জাতিক ৰেড ক্ৰচ্ সমিতিয়ে এই বিষয়টোৰ ওপৰত গুৰুত্ব দিয়াৰ ইচ্ছা প্ৰকাশ কৰিছিল।
অনিষ্যতাৰ মাজেৰে পাৰ হোৱা দিনবোৰত মহিলাসকলে কেতিয়াবা ৰাতি পুৱাৰ আগতেই লৰালৰিকৈ ঠাই সলনি কৰি ৰাতিটোৰ ভিতৰতে নিৰাপদ ঠাইলৈ যাব লগিয়া হয়। ২০০৭ চনৰ জুলাই মাহত ৰাস্ত্ৰসংঘৰ বিশেষ সাংবাদিক ইয়াকিন এৰটোৰ্কে কংগো দেশৰ পূৰ্বাঞ্চল ভ্ৰমণ কৰি 'নাৰী ধৰ্ষণ'ৰ ওপৰত দিয়া সংবাদটোত উল্লেখ কৰিছিল যে উত্তৰ আৰু দক্ষিণ কিভু (Kivu)-ত ভাৱিব নোৱাৰাকৈ মহিলাসকলৰ ওপৰত নিৰ্মম পাশৱিকতা চলি আছে। সশস্ত্ৰ বাহিনীয়ে সৰ্বসাধাৰণ লোকসকলক ৰক্ষ্যা কৰাৰ সলনি গাঁৱৰ মহিলাসকৰ পৰা হঠাৎ আক্ৰমণ কৰিযোৰ কৰি বস্তু বাহনী লৈ যায়, মহিলাসকল আৰু কণ কণ লৰা ছোৱালীক অপহৰণ কৰি পাসৱিক যৌন নিৰ্যাতন কৰে আৰু বন্দী বনাই যৌন ব্যৱহায়ত লগায়।
মহিলাৰ স্বাস্থ্য
যিহেতু মাতৃৰ স্বাস্থ্যসেৱা অতি দুখলগা ধৰণে কম সেইবাবে কংগো দেশত মাতৃমৃতুৰ হাৰ ইয়াত যথেষ্ট বেচি। ইয়াৰ উপৰিও এগৰাকী মহিলাই স্বামীৰ অনুমতি অনুসাৰেহে গৰ্ভনিৰোধক ব্যৱহাৰ কৰিব পাৰে। ই অতি দুখজনক যে এইচ্ আই ভি থকা স্বামীৰ পৰাও নিজক বছোৱাৰ উপায় নাথাকে।
মানৱ সৰবৰাহ
বিশেষকৈ বাধ্যতামূলক শ্ৰম আৰু বাধ্যতামূলক বেশ্যাবৃত্তিৰ বাবে সুচল হোৱাৰ বাবে কংগো দেশ পুৰুষ, মহিলা আৰু লৰা-ছোৱালীৰ মানুহ বেছা-কিনাৰ উৎস আৰু গন্তব্যস্থান হৈছে হৈ পৰিছে।
তথ্য সংগ্ৰহ
শ্ৰেণী:দেশভেদে নাৰী
শ্যামসুন্দৰ টিলা
শ্যামসুন্দৰ টিলা ১৯৯৮-৯৯ৰ পৰা ২০০০-২০০১ চন পৰ্যন্ত হোৱা প্ৰত্নত্বাত্তিক খনন পিছত সম্পূৰ্ণ ৰূপে উন্মোচিত হোৱা ভাৰতৰ ত্ৰিপুৰাৰ এক ইটাৰে নিৰ্মিত বৌদ্ধ সন্ন্যাস স্থল। ইয়াৰ ওপৰৰ অংশ বৰ্তমান ধ্বংস-প্ৰায় অৱস্থাত আছে। এই বৌদ্ধ মন্দিৰটোৰ কেন্দ্ৰীয় গৰ্ভগৃহ চাৰিটা প্ৰধান দিশেৰে সংযুক্ত। ইয়াৰ প্ৰতিটো সহায়ক তীৰ্থস্থলৰ পৰিকল্পনা বৰ্গাকাৰ। ইয়াৰ উপৰিও এটা প্ৰশস্ত প্ৰদিক্ষণপথ অৰ্থাৎ ইয়াৰ চাৰিটা উপমন্দিৰৰ চাৰিওফালে যাৱ পৰা চক্ৰাকাৰ পথ আছে। ভূমিগৃহৰ প্ৰাচিৰৰ বাহিৰৰ অংশটো ধ্যান মূদ্ৰাত বৌদ্ধ ফলকৰ দ্বাৰা সজ্জিত গণেশ আৰু কাৰ্তিক, কীৰ্তিমুখ, নৃত্য শিল্পী, সংগীতজ্ঞ, ধনুধাৰী, যোদ্ধা, গন্ধৰ্ব, কিন্নৰ, হাঁহ, ময়ূৰ, পাৰ, ঈগল, সাপ, মাছ, মকৰ, ঘোঁৰা, হাতী, বাঘ, সিংহ, হৰিণ সহ অন্যান্য বৌদ্ধ দেৱ-দেৱী, ব্ৰাহ্মণ্য ব্যক্তিত্ব ষাঁৰ, মহিষ, বান্দৰ, ছাগলি, পৌৰাণিক প্ৰাণীৰ মূৰ্তি, সূৰ্যমুখী, পথ, কলসা ইত্যাদি।
ইয়াৰ উপৰিও খননৰ সময়ত প্ৰচুৰ পৰিমাণৰ পুৰা মাটিৰ ফলক উদ্ধাৰ হৈছে। শিলৰ ভাস্কৰ্য উদ্ধাৰৰ ভিতৰত তাৰা আৰু হয়গ্ৰীৱৰ দ্বাৰা অংকিত অৱলৌকিতেশ্বৰৰ জীৱন আকাৰৰ চিত্ৰ উল্লেখযোগ্য। শৈলাগত দেহাৱশেষ বোৰৰ পৰা অনুমান কৰা যায় যে এই টিলা নৱম-দশম শতাব্দীৰ (খ্ৰী)।
তথ্য সংগ্ৰহ
শ্ৰেণী:ভাৰতৰ পুৰাতাত্বিক ক্ষেত্ৰ শ্ৰেণী:ভাৰতৰ ধৰ্মীয় স্থান শ্ৰেণী:বৌদ্ধ মন্দিৰ
অসমত গঁ‌ড়ৰ চোৰাং চিকাৰ
link=//upload.wikimedia.org/wikipedia/commons/thumb/b/b9/Sa-indianrhino.JPG/220px-Sa-indianrhino.JPG|thumb|অসমৰ এশিঙীয়া গঁ‌ড়। অসমত গঁ‌ড়ৰ চিকাৰ ভাৰতৰ অন্যতম মুখ্য পৰিৱেশৰ সমস্যা। ই কাজিৰঙা ৰাষ্ট্ৰীয় উদ্যান, মানস ৰাষ্ট্ৰীয় উদ্যান আৰু অসমৰ আন কিছুমান তৃণভূমি অঞ্চলত অব্যাহত আছে। ব্ৰহ্মপুত্ৰ নদীৰ উপত্যকাৰ লগতে কাষৰীয়া পাহাৰৰ পাদদেশত ভাৰতীয় গঁ‌ড়ৰ বাসস্থান।
প্ৰাৰম্ভিক কালত
link=//upload.wikimedia.org/wikipedia/commons/thumb/4/4f/RhinoHuntBabur.jpg/220px-RhinoHuntBabur.jpg|right|thumb|[[মোগল সাম্ৰাজ্য|মোগল সম্ৰাট বাবৰৰ গঁ‌ড়ৰ চিকাৰ, ১৬শ শতিকা]] ১৮০০ৰ শেষৰ ফালে আৰু ১৯০০ৰ আৰম্ভণিতে ক্ৰীড়াৰ বাবে কৰা চিকাৰ সাধাৰণ হৈ পৰে। ভাৰতীয় গঁ‌ড়ক লেথাৰি নিচিগাকৈ চিকাৰ কৰা হৈছিল। ঊনবিংশ শতিকাৰ মধ্যভাগৰ বাতৰি মতে অসমৰ কিছুসংখ্যক সামৰিক বিষয়াই ব্যক্তিগতভাৱে ২০০ গঁ‌ড় হত্যা কৰিছিল। ১৯০৮ চনলৈ কাজিৰঙাৰ গঁ‌ড়ৰ সংখ্যা প্ৰায় ১২টালৈ হ্ৰাস পাইছিল। ১৯০০ৰ দশকৰ আৰম্ভণিতে এই প্ৰজাতিটো প্ৰায় বিলুপ্ত হ'বলৈ ধৰিলে।
বিংশ শতিকাৰ আৰম্ভণিৰ পৰা সংৰক্ষণ ব্যৱস্থা গ্ৰহণ কৰাৰ পিছত আইনী চিকাৰ সমাপ্ত হয়। ইয়াৰ পিছতো ভাৰতীয় গঁ‌ড়ৰ সংখ্যা হ্ৰাস পোৱাৰ একমাত্ৰ গুৰুত্বপূৰ্ণ কাৰণ হ'ল চোৰাং চিকাৰ। ১৯৮০ চনৰ পৰা ১৯৯৩ চনলৈ ভাৰতত ৬৯২টা গঁ‌ড়ৰ চোৰাং চিকাৰ কৰা হৈছিল। ১৯৮৩ চনত ভাৰতৰ লাওখোৱা বন্যপ্ৰাণী অভয়াৰণ্যত ৪১টা গঁড় হত্যা কৰা হৈছিল। ১৯৯০ৰ দশকৰ মাজভাগত চোৰাং চিকাৰীয়ে সেই ঠাইত প্ৰজাতিটোৰ বিলুপ্তি ঘটাইছিল।
চোৰাং চিকাৰৰ পদ্ধতি
গঁ‌ড়ক হত্যা কৰাৰ পাঁচটা পদ্ধতি লিপিবদ্ধ কৰা হৈছে:
কাৰণসমূহ
অবৈধ গঁড়ৰ খড়্‌গৰ ব্যৱসায় অসমৰ গঁড় সুৰক্ষিত অঞ্চলৰ পৰিচালকসকলে সন্মুখীন হোৱা মূল সমস্যা হিচাপে পৰিগণিত হৈ আহিছে। Traffic (conservation programme) আৰু ৱৰ্ল্ড ৱাইড ফাণ্ড ফৰ নেচাৰৰ গৱেষণাৰ মতে, ভিয়েটনামৰ কিছুসংখ্যক ক্ৰেতাই বিশ্বাস কৰে যে গঁড়ৰ খড়গৰ গুড়ি কৰ্কট ৰোগৰ চিকিৎসাৰ বাবে ব্যৱহাৰ কৰিব পৰা যায়। দক্ষিণ আফ্ৰিকাত ৱৰ্ল্ড ৱাইড ফাণ্ড ফৰ নেচাৰৰ দ্বাৰা চলোৱা এক সমীক্ষাৰ মতে, ভিয়েটনামৰ চহকী লোকসকলে ইয়াক "মনৰ শান্তি"ৰ চিকিৎসা হিচাপে ব্যৱহাৰ কৰে।
১৯৯৩ চনত পৰম্পৰাগত চীনা ঔষধৰ তালিকাৰ পৰা গঁড়ৰ খড়গক আনুষ্ঠানিকভাৱে অপসাৰণ কৰা হয়। বৰ্তমান কেৱল ভিয়েটনামতেই কৰ্কট ৰোগৰ চিকিৎসাৰ বাবে বিক্ৰী কৰা হয়। ইয়াৰ মূলতে হৈছে এজন উচ্চপদস্থ বিষয়া ইয়াৰদ্বাৰা আৰোগ্য হোৱা বুলি প্ৰচলিত উৰাবাতৰি।
পৰিসংখ্যা
তলৰ তালিকাত ১৯৬২ চনৰ পৰা অসমত চোৰাং চিকাৰৰ বলি হোৱা গঁ‌ড়ৰ সংখ্যা দেখুওৱা হৈছে:
খড়্গ আঁতৰকৰণ
২০১৪ চনৰ ফেব্ৰুৱাৰী মাহত অসমৰ বন বিভাগে বন্যপ্ৰাণী চিকাৰীৰ পৰা ৰক্ষা কৰিবলৈক গঁড়ৰ খড়্গ আঁতৰোৱাৰ প্ৰস্তাৱ গ্ৰহণ কৰে। অসম চৰকাৰে বনাঞ্চলৰ মুখ্য সংৰক্ষণকাৰীৰ (বন্যপ্ৰাণী) নেতৃত্বত এখন সমিতিৰ দ্বাৰা জনসাধাৰণৰ মতামত গ্ৰহণ কৰিবলৈও আহ্বান জনায়। কিন্তু বহুতো পৰিৱেশবাদী আৰু NGO-এ এই প্ৰস্তাৱটোৰ বিৰোধিতা কৰে।
তথ্য সংগ্ৰহ
শ্ৰেণী:চিকাৰ
মাছৰ পৰিভ্ৰমণ
নিৰ্দিষ্ট কালত কিছুমান মাছ প্ৰজননৰ বাবে এঠাইৰ পৰা আন ঠাইলৈ পৰিভ্ৰমণ কৰি আকৌ উক্ত ঠাইলৈ উভতি অহাকে মাছৰ পৰিভ্ৰমণ বা মাছৰ প্ৰব্ৰজন (Fish migration) বোলা হয়। কিছুমান পৰিভ্ৰমী মাছৰ উদাহৰণ হ'ল: ঈল (Anguilla Anguilla, A. vulgaris, A.rostra, etc.), চালমন (Salmo solar, Oncorhynchus nerka), ইলীহ মাছ (Hilsa ilisa) আদি।
পৰিভ্ৰমণৰ কাৰণ
বিভিন্ন কাৰণত মাছে পৰিভ্ৰমণ কৰিব পাৰে। যৌৱনাপ্ৰাপ্তি, হৰম'ন, জন্মগত প্ৰবৃত্তি, খাদ্যৰ অভাৱ, ইত্যাদিৰ কাৰণে মাছে পৰিভ্ৰমণ কৰিব পাৰে। ইয়াৰ উপৰিও পোহৰ, উষ্ণতা, লৱণতা, pH, আদিৰ তাৰতম্য আদিৰ কাৰণেও মাছে পৰিভ্ৰমণ কৰে।
পৰিভ্ৰমণৰ প্ৰকাৰ
সাধাৰণতে মাছৰ চাৰি প্ৰকাৰৰ পৰিভ্ৰমন দেখিবলৈ পোৱা যায়। এইবোৰ হ'ল:
সাগৰীয় মাছে সাগৰৰ পানীতে প্ৰজননৰ বাবে বহুদূৰলৈ পৰিভ্ৰমণ কৰাকে সাগৰীয় পৰিভ্ৰমণ বোলা হয়। ক্লুপিয়া (Clupea), মেকেৰেল (Mackerel), টুনা (Tuna) আদি মাছে এনেধৰণৰ পৰিভ্ৰমণ দেখুৱায়।
কিছুমান অলুণীয়া পানীৰ মাছে অলুণীয়া পানীতেই বহূদূৰলৈ পৰিভ্ৰমণ কৰাকে পটেম’ড্ৰ’মাছ পৰিভ্ৰমণ বোলা হয়। কাৰ্প (Carp) ট্ৰাউত (Trout) আধি মাছে এনেকুৱা ধৰণৰ পৰিভ্ৰমণ কৰে।
কিছুমান অলুণীয়া পানীৰ মাছে কণী পাৰিবলৈ সমুদ্ৰলৈ যোৱাকে সমুত্ৰাভিমুখী পৰিভ্ৰমণ বোলা হয়। ঈল (Eel) মাছবোৰে এনেকুৱা পৰিভ্ৰমণ দেখুৱায়।
সাগৰীয় মাছে অলুণীয়া পানীলৈ পৰিভ্ৰমণ কৰাকে সমুদ্ৰপগামী পৰিভ্ৰমণ বোলা হয়। চালমন, ইলিছ ইত্যাদি মাছে এনেকুৱা পৰিভ্ৰমণ দেখুৱায়।
ঈল মাছৰ সমুদ্ৰাভিমুখী পৰিভ্ৰমণ
ঈলবোৰ অলুণীয়া পানীৰ মাছ। প্ৰজননৰ সময়ত ইহঁতে বহুদূৰ অতিক্ৰম কৰি সাগৰলৈ আহে। ভ্ৰমণৰ সময়ত মতা মাছটোৱে মাইকী মাছটোক অনুসৰণ কৰে। ভ্ৰমণৰ সময়ত মাছবোৰৰ জননাংগবোৰ পৰিপক্ক হয় আৰু পাচন নলীডাল ক্ষীণ হবলৈ ধৰে। এই সময়ত ইহঁতে খোৱা বোৱা নকৰে। ইহঁতে সাগৰত ৫০০০/৬০০০ কিলোমিটাৰ মান অতিক্ৰম কৰি প্ৰায় ৫০০ মিটাৰমান গভীৰতালৈ আৰু তাতে কণী পাৰে। কণী দিয়াৰ পাছত ইহঁতৰ মৃত্যু হয়। কণী ফুটি পলুৰ সৃষ্টি হয়। এই পলুবোৰক লেপ্ট’চেফালাছ (Leptocephalus) বোলা হয়। পলুবোৰ স্বচ্ছ আৰু পাতব আকৃতিৰ। কিছুমান লেপ্ট'চেফালাছ পলু ৬২ ইন্সি পৰ্যন্ত দীঘল হয়। দুই তিনি বছৰমান পাছত ইহঁতবোৰ চুঙা আকৃতিৰ এলভাৰৰ পলুলৈ (Elver’s larva) ৰূপান্তৰিত হয়। এলভাৰ পলুবোৰ আকৌ অলুণীয়া পানীলৈ পৰিভ্ৰমণ কৰিবলৈ আৰম্ভ কৰে আৰু অৱশেষত সিহঁতৰ পিতা-মাতাৰ আবাস্থলীত উপস্থিত হয়। অলুণীয়া পানীত ইহঁতে পূণাংগ প্ৰাপ্তি হয়। কেনেকৈ ইহঁতে পিতা মাতাৰ আবাসস্থলী চিনাক্তকৰণ কৰে সেয়া এক ৰহস্য।
চালমন মাছৰ সমুদ্ৰাপগামী পৰিভ্ৰমণ
চালমনবোৰ সাগৰীয় মাছ। ইহঁতে প্ৰজননৰ কাৰণে অলুণীয়া পানীলৈ পৰিভ্ৰমণ কৰে আৰু ইয়াক সমুদ্ৰাপগামী পৰিভ্ৰমণ বোলা হয়। মতা আৰু মাইকীটোৱে যোৰ পাতি কেবাহাজাৰ কিলোমিটাৰ অতিক্ৰম কৰি ইহঁতে অলুনীয়া পানীত নিজৰ প্ৰজননৰ স্থান বাছি উলিয়ায়। প্ৰজননৰ সময়ত মতাটোত ৰঙা ৰঙৰ ডাগ আৰু মাইকীটোত কলা ৰঙৰ ডাগ দেখা পোৱা যায়। অলুনীয়া পানীত প্ৰৱেশ কৰাৰ পাছতে ইহঁতে খাবলৈ বাদ দিয়ে। প্ৰজনন স্থলীত মাইকীটোৱে নদীৰ বালিত গাত খান্দি বাঁহ সাজি লৈ কণী পাৰিবলৈ ধৰে। ইয়াৰ পাছতে মতাটোৱে ইয়াৰ ওপৰত শুক্ৰ নিক্ষেপ কৰে আৰু ফলস্বৰূপে কণীবোৰ নিষিক্ত হয়। নিষিক্ত কণীৰ পৰা পোৱালী ছালমনবোৰ ওলাই আহে। কিছুদিন নদীৰ অলুণীয়া পানীত থাকি পুণৰ ইহঁতে সাগৰলৈ পৰিভ্ৰমণ কৰে। সাগৰত ইহঁতবোৰ পৈণত হৈ পুণৰ প্ৰজনন কালত ইহঁতে সেই স্থানলৈ আহি প্ৰজনন কাৰ্য সম্পাদান কৰে।
* শ্ৰেণী:প্ৰব্ৰজন
সুজিত দাস
সুজিত দাস (Sujit Das) অসমৰ নগাঁও জিলাত জন্মগ্ৰহণ কৰা এগৰাকী সমকালীন ভাৰতীয় চিত্ৰশিল্পী।
জন্ম আৰু শিক্ষা
১৯৮০ চনৰ ১১ ডিচেম্বৰত নগাঁও চহৰত শিল্পী সুজিত দাসৰ জন্ম হয়। তেওঁ কামাখ্যা চন্দ্ৰ দাস আৰু ক্ষমা দাসৰ সন্তান। নগাঁও বঙালী প্ৰাথমিক বালক বিদ্যালয়ৰ পৰা স্কুলীয়া প্ৰাথমিক শিক্ষা গ্ৰহণ কৰে। তেওঁ নগাঁও বঙালী উচ্চতৰ মাধ্যমিক বিদ্যালয়ৰ পৰা হাইস্কুলীয়া শিক্ষা সম্পূৰ্ণ কৰি নগাঁৱৰ GNDG বাণিজ্য মহাবিদ্যালয়ত অধ্যয়ন কৰে। তদুপৰি তেওঁ অসম ইনষ্টিটিউট অৱ ইলেক্ট্ৰনিকছৰ পৰা ইলেক্ট্ৰনিক ইঞ্জিনিয়াৰিংত ডিপ্লমা আৰু গণসংযোগত স্নাতক ডিগ্ৰী লাভ কৰিছে। তেওঁ বিশিষ্ট শিল্পী প্ৰণৱ বৰুৱাৰ নিৰ্দেশনাত নগাঁৱৰ ৰূপৰং স্কুল অৱ ড্ৰয়িং এণ্ড পেইণ্টিঙৰ পৰা Diploma in Fine Arts লাভ কৰে।
কৰ্মজীৱন
তেওঁ অসমৰ পুথিচিত্ৰ তথা সত্ৰীয়া অনুচিত্ৰলৈ দেশে বিদেশে চিত্ৰ প্ৰদৰ্শনী কৰিছে। তাৰ ভিতৰত 2020 Embassy of India, Beijing, 2019- Bangladesh Shilpakala Academy, (Dhaka), 2019-Tipsy Art Gallery, (Vietnam), 2019- Lamasatt Art Gallery, Cairo (Egypt), 2018- Gallery of Modern Art, Russia, 2018 - IGNCA, New Delhi, 2017- Suhareka Museum, Kosovo (Europe), 2016 - Nepal Art Council, Kathmandu (Nepal), 2016 - JDA Perera Art Gallery, Colombo (Sri Lanka), 2016- Nehru-Wangchuk Cultural Centre, Thimphu (Bhutan), 2016- Abu-Dhabi Art Hub Gallery (UAE) 2015- American Center, U.S. Embassy (New Delhi), 2015- DOT Art Gallery, Bangkok (Thailand), 2015-LKA, New Delhi, 2014 - Academy of Fine Arts, Kolkata, 2014-State Art Gallery, Guwahati, 2012- Guhati Artists' Guild, 2004- Sankardeva Kalakhatra, Guwahati 2003- AIFACS & Lalit Kala Akademi in Srimanta Sankardeva Kalakhatra, Guwahati 2003- AIFACS & Lalit Kala Akademi in Srimanta Sankardeva Kalakhatra, Guwahati আদি কেইবাটাও ৰাষ্ট্ৰীয় আৰু আন্তঃৰাষ্ট্ৰীয় মঞ্চত প্ৰদৰ্শিত হৈছিল। দাসে ২০০২ চনত ললিত কলা পৰিষদ, বিশাখাপট্টনমৰ পৰা ললিত কলা পৰিষদ বঁটা লাভ কৰে। ২০০৯ চনত ভাৰত চৰকাৰৰ যুৱ পৰিক্ৰমা আৰু ক্ৰীড়া মন্ত্ৰালয়ৰ অধীনৰ অমৃতসৰ (পাঞ্জাৱ)ত শ্ৰেষ্ঠ যুৱ শিল্পীৰ ৰাষ্ট্ৰীয় বঁটাৰে সন্মানিত হয়। উত্তৰ পূৰ্বাঞ্চলৰ পৰা তেওঁ প্ৰথমে এই বঁটা লাভ কৰিছিল। সূক্ষ্ম কলাৰ ক্ষেত্ৰত তেওঁৰ অসাধাৰণ কৃতিত্বৰ বাবে নেপাল চৰকাৰে এভাৰেষ্ট বঁটাও প্ৰদান কৰে।
২০১০ চনত তেওঁ গিনিজ বুকত প্ৰৱেশ কৰাৰ লক্ষ্যৰে চক এটুকুৰাত এক ইঞ্চিৰ দুৰ্গা মূৰ্তি নিৰ্মাণ কৰিছিল। এই মূৰ্তিটোক ১০টা ৰাষ্ট্ৰীয় আৰু আন্তঃৰাষ্ট্ৰীয় অভিলেখ পুথি সংস্থাই ‘বিশ্বৰ আটাইতকৈ সৰু দুৰ্গা মূৰ্তি’ হিচাপে স্বীকৃতি দিছে। ২০১২ চনৰ ১৯ জুন তাৰিখে বিশ্বৰ ২৮ ফুট দৈৰ্ঘ্য, ৪.৪ ফুট বহল আৰু ২২কিলো ওজনৰ সৰ্ববৃহৎ পেইণ্ট ব্ৰাছৰ সহায়ত সুজিতে কেনভাছত মহাত্মা গান্ধী, শ্বহীদ ভগত সিং আৰু বিষ্ণুপ্ৰসাদ ৰাভাৰ প্ৰতিকৃতি সফলতাৰে অংকন কৰাৰ বাবে তেওঁ নাম গিনিজ বুকত অন্তৰ্ভুক্ত হয়।
লণ্ডন ৱৰ্ল্ড ৰেকৰ্ডছ ইউনিভাৰ্চিটিয়ে ২০১৩ চনৰ ২৭ ফেব্ৰুৱাৰীত নতুন দিল্লীৰ ইন্দিৰা গান্ধী কলা কেন্দ্ৰত অনুষ্ঠিত এক অনুষ্ঠানত তেওঁৰ অসাধাৰণ কৃতিত্বৰ বাবে আন্তৰ্জাতিক শিল্পী সন্মান প্ৰদান কৰে।
তেওঁ 2021 বৰ্ষত ভাৰত চৰকাৰৰ EZCC শান্তিনিকেতন আৰু 2022 ত EZCC কলকাতাত অসমৰ পুথিচিত্ৰৰ কৰ্মশালাত অংশ লয়। ইয়াৰ বাহিৰে 2022 Nehru Center, Mumbai, 2020-Central Academy of Fine Arts, Chaina, 2019- International Art Festival, Indonesia, 2019- Art Workshop in Cambodia, 2018 - International Artists Camp, Singapore, 2018- International Art Camp, Malaysia, 2017-Art Camp, Istanbul (Turkey), 2017- International Art Camp, Greece, 2016 - Baghmati Museum, Kathmandu, Nepal, 2016 International Artists Camp, Dubai (UAE), 2016- University of the Visual & Performing Arts, Colombo, 2015- Bangkok Biennale, Thailand, 2009- Artist Camp in Nagaland, NYK, Govt. of India আদিত চিত্ৰকলাৰ কৰ্মশালাত অংশ লয়।
বঁটা
অসমৰ পুথিচিত্ৰৰ বাবে ভাৰত চৰকাৰৰ সাংস্কৃতিক মন্ত্ৰনালয়ৰ অধীনত CCRT ৰ fellowship award 2014-15 to outstanding persons in the fields of culture লাভ কৰে।
উল্লেখনীয় কৰ্মৰাজি
পুথিচিত্ৰ শিল্পী সুজিত দাসৰ প্ৰচেষ্টাত নগাঁৱত 'আৰ্ট ভিলেজ' নামৰ আৰ্ট গেলেৰী, মিউজিয়াম গড় লৈ উঠিছে। ১১ বছৰ ধৰি তেওঁ অসমীয়া শিশু কমিকছ ৰংমনত ব্যাখ্যাচিত্ৰ আঁকিছে। তেওঁ ১৯৯৯ চনৰ পৰা নগাঁৱৰ জ্যোতি চিত্ৰাংকন বিদ্যালয়ৰ অধ্যক্ষ হিচাপে দায়িত্ব পালন কৰি আছে।
তথ্যসূত্ৰ
শ্ৰেণী:অসমৰ ব্যক্তি শ্ৰেণী:অসমৰ চিত্ৰশিল্পী
শৰ্মিলা ঠাকুৰ
শৰ্মিলা ঠাকুৰ (ধৰ্মান্তৰৰ পাছত বেগম আয়েশা চুলতানা খান হিচাপেও জনা যায় ; জন্ম ৮ ডিচেম্বৰ ১৯৪৪) হৈছে এগৰাকী ভাৰতীয় অভিনেত্ৰী। তেওঁ হিন্দী চলচ্চিত্ৰৰ লগতে বঙালী ছবিতো অভিনয় কৰে। তেওঁ কৰা অনবদ্য অভিনয়ৰ বাবে তেখেতে দুবাৰ ৰাষ্ট্ৰীয় চলচ্চিত্ৰ বঁটা আৰু দুবাৰ ফিল্মফেয়াৰ বঁটা লাভ কৰিছে। তেওঁ এসময়ত হিন্দী চলচ্চিত্ৰৰ আটাইতকৈ বেছি মাননি পোৱা অভিনেত্ৰী সকলৰ মাজৰ এগৰাকী আছিল। ২০১৩ চনত ভাৰত চৰকাৰে তেওঁক পদ্মভূষণ বঁটাৰে সন্মানিত কৰে।
প্ৰাৰম্ভিক জীৱন
শৰ্মিলা ঠাকুৰৰ জন্ম হৈছিল কানপুৰ চহৰত। তেওঁৰ পিতৃ গীতিন্দ্ৰনাথ ঠাকুৰ ব্ৰিটিছ ইণ্ডিয়া কৰ্পোৰেশ্যনৰ এজন মেনেজাৰ আছিল। তেওঁৰ মাতৃ ইৰা ঠাকুৰ অসমীয়া মূলৰ আছিল। বিখ্যাত অসমীয়া লেখক জ্ঞানদাভিৰাম বৰুৱাৰ জীয়ৰী আছিল ইৰা বৰুৱা। জ্ঞানদাভিৰাম বৰুৱাৰ পিতৃ গুণাভিৰাম বৰুৱা আছিল অসমৰ এগৰাকী সাহিত্যিক, নাট্যকাৰ, প্ৰবন্ধকাৰ, বুৰঞ্জীবিদ আৰু সমাজ সংস্কাৰক। দুজনী ভনীয়েকৰ সৈতে তিনি গৰাকী সন্তানৰ মাজৰ শৰ্মিলা আছিল জ্যেষ্ঠ। পশ্চিমবংগৰ আচাঞ্চলত অৱস্থিত চেইণ্ট জন্স ডায়'চিচান গাৰ্লচ্ হায়াৰ ছেকেণ্ডাৰী স্কুলত পঢ়ি থকা অৱস্থাত মাত্ৰ ১৩ বছৰ বয়সত তেওঁৰ জীৱনৰ প্ৰথমখন ছবিৰ প্ৰস্তাৱ পোৱাত তেওঁ অভিনয়ৰ ফালে মনোনিবেশ কৰে আৰু সেইবাবেই তেওঁৰ পঢ়া-শুনাত ব্যাঘাত জন্মে আৰু পাছলৈ পঢ়া শুনা সম্পূৰ্ণ নকৰাকৈয়ে তেওঁ পিতৃৰ পৰামৰ্শ মতে বিদ্যালয় এৰে।
অভিনয় জীৱন
শৰ্মিলা ঠাকুৰে অভিনয় জীৱনৰ পাতনি মেলিছিল সত্যজিত ৰায়ৰ ১৯৫৯ চনৰ অপুৰ সংসাৰ নামৰ বঙালী ছবিখনৰ যোগেদি। ইয়াৰ পাছত ১৯৬৪ চনত তেওঁ শক্তি সামন্তৰ 'কাশ্মীৰ কী কলি' নামৰ চলচ্চিত্ৰখনৰ যোগেদি বলিউডত অভিনয় জীৱনৰ আৰম্ভণি কৰে। ইয়াৰ পাছতে শক্তি সামন্তই অভিনেতা ৰাজেশ খান্নাৰ বিপৰীতে শৰ্মিলাৰ লগত আৰাধনা (১৯৬৯), অমৰ প্ৰেম (১৯৭২) আদিৰ দৰে চলচ্চিত্ৰ বনায়। অন্য পৰিচালকেও এই এই যুটিৰে চফৰ (১৯৭০),দাগ (১৯৭৩), মালিকৰ (১৯৭২) দৰে সফল ছবি বনাবলৈ সক্ষম হয়। ৰাজেশ খান্না আৰু শৰ্মিলা ঠাকুৰক যুটিয়ে বলিউডক ৭খন সফল ছবি উপহাৰ দিয়ে। ১৯৭৫ চনৰ ছবি মৌচমৰ বাবে তেওঁলৈ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আগবঢ়োৱা হয়।
ব্যক্তিগত জীৱন
শৰ্মিলা ঠাকুৰৰ বিয়া হয় ভাৰতীয় ক্ৰিকেট দলৰ প্ৰাক্তন অধিনায়ক মনছূৰ আলী খান পাটাউডীৰ লগত। ১৯৬৯ চনৰ ডিচেম্বৰ মাহৰ ২৭ তাৰিখে ইছলামিক বিবাহ পদ্ধতিৰে তেওঁ যুগ্ম জীৱনৰ আৰম্ভণি কৰে। ইয়াৰ পাছতে তেওঁ ধৰ্মান্তৰ কৰি নিজৰ নাম বেগম আয়েশা চুলতানা খান কৰি লয়। তেওঁলোকৰ তিনি সন্তান ক্ৰমে চেইফ আলী খান, চাবা আলী খান, চোহা আলী খান। তেওঁলোকৰ পুত্ৰ চেইফ আলী খান বলিউডৰ এগৰাকী জনপ্ৰিয় অভিনেতা। চাবা পেছাত এগৰাকী গহনা ডিজাইনাৰ আৰু কনিষ্ঠা পুত্ৰী চোহা আলী খান এগৰাকী অভিনেত্ৰী। মনছূৰ আলী খান পাটাউডীৰ ২০১১ চনৰ ২২ ছেপ্টেম্বৰ তাৰিখে মৃত্যু হয়।